
Studii 


Mânăstirile Robaia și Bascovele 


Vetre de credinţă, spiritualitate 
și istorie în județul Argeș 


La 25 de km. de Piteşti, urmând șoseaua spre 
Râmnicu-Vâlcea, în comuna Drăganu, satul 
Ursoaia, se află un loc, oarecum ascuns între 
dealuri și brazi, un loc plin de frumuseţe, de harul 
și binecuvântarea lui Dumnezeu. Este Sfânta 
Mânăstire Bascovele, poate mai puţin cunoscută și 
vizitată, dar în care orice închinător sau pelerin care 
ajunge pe aceste meleaguri regăsește bucurie, 
liniște și pace sufletească, dar mai ales întâlnirea 
tainică prin rugăciune cu harul dumnezeiesc. 

Aici te întâmpină cu binecuvântare și bucurie 
mărturisită Preacuvioşia Sa  Stavrofora Petronia 
Dobrescu, stareța Mânăstirii Bascovele. Am 
cunoscut-o pe Preacuvioșia Sa  Petronia acum 
aproape trei ani, când, prin voia și mila Domnului, 
am ajuns pentru prima dată la Sfânta Mânăstire. 
Am remarcat de la început fața strălucitoare a 
măicuţei - așa cum obișnuiesc să-i spună 
închinătorii Mânăstirii, ochii plini de viață, cuvântul 
blând și plin de bucurie sinceră cu care m-a 
întâmpinat, evlavia, credinţa și voința pe care le 
exprimau întreaga sa ființă. Am ajuns la Mânăstirea 
Bascovele, așa cum scriam, nu întâmplător, ci prin 
voia și iubirea Domnului care mi-a descoperit aceste 
sfinte locuri datorită cuvântului și îndrumării primite 
de la Părintele lacob de la Mânăstirea Turnu. 
Această fascinantă întâlnire era oarecum în 
contrast cu starea actuală a acestui Sfânt și vechi 
lăcaș de cult și de închinăciune care este 
Mânăstirea Bascovele, peste care timpul și vitregia 
vremurilor a lăsat urme adânci. Dar așa cum vom 
încerca să arătăm prin modeste cuvinte, menirea, 
crucea și voința Preacuvioșiei Sale Petronia este 
de a rectitori acest Sfânt lăcaș, de a revigora viața 
monahală în aceste locuri binecuvântate. 

Cred că maicuţa Petronia transpune foarte bine 
în viaţa de zi cu zi cuvintele Părinților deoarece a 
făcut din rugăciune lucrare, iar din lucrare 
rugăciune. Viaţa Preacuvioşiei Sale Petronia este o 
îmbinare fericită, plină de har între aceste două 
componente existenţiale ale vieţii monahale: 
rugăciunea plină de credinţă și evlavie, împreună cu 
lucrarea spre a împlini astfel voia Domnului. 

Pentru a înţelege mai bine chemarea și vocaţia 
Preacuvioșiei Sale Petronia, trebuie să legam viaţa 


Restituiri Pitești nr. 4/2019 





Dr. Marius ANDREESCU 


întru Domnul a măicuţei de cele două Mânăstiri 
care poartă urmele ființei Sale, rugăciunea și 
lucrarea sa: Robaia și Bascovele, ambele situate în 
județul Argeș. 

Conform documentelor care s-au păstrat, 
începuturile vieţii călugărești din ţinutul Robaia se 
situează pe la mijlocul secolului al XIV-lea din timpul 
înfiinţării Mitropoliei Țarii Românești (1359), Valea 
Robaia, care oferea adăpost românilor din acele 
locuri în vremuri de primejdie și bejenie, a adăpostit 
de-a lungul zbuciumatei noastre istorii, de multe ori, 
sate întregi care se retrăgeau din calea năvălitorilor, 
așteptând cu răbdare trecerea lor. 

Legenda spune că în urmă cu 8-9 secole, în 
noaptea Învierii, au năvălit barbarii, au ucis bărbații, 
au incendiat biserica în care au ars de vii femei și 
copii și au luat robi. Martiriul acestora a sfinţit locul, 
făcând ca peste ani apa limpede și curată a unui 
izvor care țâșnește de sub o stâncă din apropierea 
actualei Mânăstiri Robaia să fie leac tămăduitor 
pentru mulţi oameni. În memoria celor care au 
suferit moarte martirică în aceste locuri s-a ridicat 
ulterior un schit al cărui nume amintește de robii 
răpiți de tătari: Schitul Robaia. 

Actuala Mânăstire Robaia este situată în satul 
Robaia, comuna Mușetești, județul Argeș, la 
aproximativ 25 de km. de Curtea de Argeș, spre 
Câmpulung Muscel. Hramurile edificiului religios de 
pe Valea Robăii sunt Sfântul Mare Mucenic 
Gheorghe și Izvorul Tămăduirii. Matei Basarab, 
printr-un hrisov din 10 august 1648, dădea lui Sava 
din Furdulești și soției sale, Livera, o moșie în satul 
Mușetești. Boierul Sava și soţia sa Livera au 
construit din piatră Mânăstirea Robaia, înlocuind 
vechea construcţie din lemn ridicată de banul 
Armega. 

Existența Mânăstirii este pentru prima dată 
consemnată într-un zapis din 23 aprilie 1644 prin 
care boierul Sava împreună cu soţia sa Livera și 
socrul său Mușat adeveresc faptul că au construit 
pe moșia lor sfânta Mânăstire din temelie de piatră, 
în apa Robăii. L-au ales ca ocrotitor al acesteia pe 
Sfântul Mare Mucenic Gheorghe. Ctitorii au 
înzestrat Mânăstirea cu sate și cu moșii și l-au 
așezat ca egumen pe părintele Sava ieoromonahul. 

Livera și fiul ei logofătul Mihai, în anul 1671, au 
închinat așezământul monahal mânăstirii Curtea de 
Argeş, iar în 1793, când a fost înființată Episcopia 
Argeșului, Robaia a devenit metoc al acesteia. 

S-au efectuat lucrări de refacere în anul 1704, 
după distrugerile provocate de incendiul din acel an. 
La începutul secolului al XIX-lea, prin strădania 
Episcopului cărturar losif | s-au efectuat alte lucrări 
de refacere și consolidare a Mânăstirii. Între anii 
1843-1868, la îndemnul Episcopului Ilarion, starețul 
Visarion, secondat de Teodosie duhovnicul și Naum 
monarhul au întreprins ample lucrări de extindere, 
toți trei fiind consideraţi ctitori de vrednică amintire. 
În secolul trecut așezământul monahal era format 
din biserica Sfântul Gheorghe, o cloptniţă cu două 
chilii și clădirea stăreției, construită în anul 1935 
prin grija Episcopului Nichita Duma. Biserica a fost 
repictată în anii 1848,1901 și 1951. 

În perioada exodului creștinilor ortodocși din 
Transilvania, în a doua jumătate a secolului al 
XVIII-lea, egumen la Robaia era viitorul Sfânt 
Cuviosul Sofronie de la Cioara (1764-1766), luptător 
ardelean pentru Ortodoxie, mentorul mișcării de 
opoziție față de unirea Bisericii Ortodoxe cu Roma. 

Tot la Mânăstirea Robaia, meșterul zugrav Pârvu 
Mutu, considerat, pe bună dreptate, cel mai mare 
pictor bisericesc român, fondatorul școlii de pictură 
renascentiste în Țara Românească, promotorul artei 


portretistice religioase, dar și laice, și-a aflat aici 
liniștea sufletească și odihna veșnică în anul 1735 
sub numele de schimonahul Pafnutie. 

Pârvu Mutu Zugravul a fost proslăvit ca sfânt de 
către Sfântul Sinod al Bisericii Ortodoxe Române, 
în ședința din 4-5 iulie 2017, cu numele Sfântul 
Cuvios Pafnutie- Pârvu Zugravul. Proclamarea 
canonizării a avut loc la 6 august 2017, la 
Mânăstirea Robaia, iar prăzmuirea anuală se face 
pe 7 august. 

Preacuvioșia Sa maica Petronia, stareță a 
Mânăstirii Robaia, la data canonizării a celui ce 
poate fi supranumit zugravul plin de har 
dumnezeiesc- Pârvu Mutu, caracterizează, sintetic, 
activitatea și personalitatea acestuia în albumul 
domniei sale Prețuirea mea pentru Sfântul Cuvios 
Pafnutie Pârvu Zugravul de la Robaia: 

Pârvu Mutu Zugravul a trăit și a lucrat în vremea 
apogeului cultural al epocii medievale românești. În 
această fervoare spirituală, artistul a reușit să ofere 
contemporanilor săi și celor din viitor măsura 
deplină a abilităţilor și harului său artistic, 
excepţionala opera artistică ce a creat-o, 
substituindu-se acestei culmi sau vârf cultural. 

În ultimele decenii ale secolului XVII-lea, totul 
participa la apariţia și existenţa istorică a acestui 
vârf cultural: dorințele spirituale ale celor ce 
conduceau treburile țării, posibilitățile materiale și 

financiare, fiindcă erau timpuri de relativă liniște și 
prosperitate economică, schimburi politice, 
diplomatice, culturale și economice mult mai ample 
cu toţi cei din vecinătatea ţării, și nu în ultimul rând 
o moștenire istorică de la care se revendicau în 
permanenţă trăitorii sfârșitului de secol al XVII-lea. 
Pârvu Mutu Zugravul a dat măsura unei străluciri 
artistice fiindcă și epoca în care a trăit exprima ea 
însăși o strălucire culturală și artistică 
nemaiîntâlnită până atunci în civilizația Ţării 
Românești. A fost un pictor de excepţie, fiindcă a 
trăit într-o epocă culturală de excepție. 

Dar această fericită și fertilă vreme de apogeu și 
strălucire culturală își are originile, sâmburele, 
rădăcinile și pornirea dintr-o altă vreme, dintr-un alt 
timp, din cel al începutului de secol al XVI-lea, din 
vremea strălucitului voievod Neagoe Basarab, care 
reușește să preia filonul istoric și cultural al ţării şi 
să-i deschidă o pagină frumoasă ce va culmina în 


vremea voievozilor Șerban Cantacuzino și 
Constantin Brâncoveanu. 
Mânăstirea  Robaia, loc cu influenţă 


duhovnicească în evul mediu românesc, deţinea un 
patrimoniu bibliofil remarcabil, rod al preocupărilor 
continue a stareţilor de a înzestra Mânăstirea cu 
cărţi de ritual, dar și datorită actului generos al 
episcopului cărturar losif al Argeșului, care a donat 
Mânăstirii Robaia volume extrem de necesare 
pentru dezvoltarea slujbelor. 

Înfăţișarea actuală a Mânăstirii Robaia este 
legată și datorată în același timp de viaţa, 
rugăciunea și lucrarea Preacuvioșiei Sale 
Stavrofora Petronia Dobrescu care a slujit și s-a 
nevoit aici timp de 33 de ani dintre care ultimii 23 de 
ani în calitate de stareță. În cuvinte deosebit de 
frumoase și semnificative în același timp maica 
stareță Petronia arată cât de înrădăcinată este în 
sufletul și mintea ei Mânăstirea Robaia: Avem 
fiecare un loc pe pământ căruia îi spunem simplu — 
acasă- sau — casa noastră. Pentru călugări, acasă 
sau casa noastră este mânăstirea de metanie, 
lăcașul mânăstiresc unde ne-am dăruit Domnului 
nostru lisus Hristos prin legămintele monahale. 
Casa mea sau acasă este și va fi până la sfârșit 
Mânăstirea Robaia, căci aici este mânăstirea mea 
de metanie (op.cit., p.163). 

Trebuie să menţionăm că înainte de începerea 
reconstrucției în anul 1993, Robaia era practic o 
ruină, nu avea curent electric și nici măcar gard 
împrejmulitor. 

Eforturile făcute de maica Stareţă Petronia 
pentru reclădirea Mânăstirii și ale clădirilor necesare 
desfășurării fireşti a vieţii de obște monahale sunt 
impresionante și dovedesc pe deplin credinţa tare, 

voința de oțel și dragostea profundă a Stareței 
Petronia care și-a pus sufletul, inima și viața 
pentru a reda acestei sfintei Mânăstiri strălucirea de 
altădată. Această lucrare a maicii Petronia a fost 
binecuvântată de Dumnezeu care, prin lucrarea 
Duhului Sfânt și pentru rugăciunile Maicii Domnului, 
a Sfântului Mare Mucenic Gheorghe, ocrotitorul 
măicuţei Petronia și a tuturor Sfinţilor, i-a dat putere 
și credință măicuţei să învingă multe și grele piedici 
și să finalizeze opera de rezidire a Mânăstirii. 

La iniţiativa și cu binecuvântarea Înalt 
Preasfinţitului Calinic Arhiepiscopul Argeșului şi 
Muscelului și sub directa, atenta și nemijlocită 
îndrumare a Preacuvioșiei Sale Petronia, stareța 
Mânăstirii Robaia au fost efectuate într-un timp 
relativ scurt ample lucrări de refacere şi reconstruire 
a acestui sfânt lăcaş. Enumerăm câteva din aceste 
lucrări: a fost construit zidul de incintă al Mânăstirii, 
o lucrare monumentală, realizată în stil tradiţional 
românesc; biserica a fost consolidată, zugrăvită, a 
fost acoperită cu tablă de cupru și a fost practic 
renovată din temelii. A fost repictată de renumitul 
zugrav argeșean lon Savu și a fost înzestrată cu 
mobilier lucrat din lemn de meșterii Gheorghe Antal 
și lon Vișan; construcțiilor mai vechi li s-au adăugat 
două clădiri, una a chiliilor cu două etaje și o alta a 
noii stăreţii, cu cinci etaje, în care se află și câteva 
chilii. Au fost construite atelierele de confecţionat 
veșminte preoțești, atelierul de pictură bisericească, 
trapeza și sala expoziţională -Mânăstirea Robaia, 
străveche vatră de credință și de spiritualitate 
românească. A fost introdus curentul electric și alte 
facilități domestice necesare bunei desfășurări a 
vieţii monahale. 

În incinta Mânăstirii se află și un agheasmatar 
destinat slujbelor în aer liber, construit de Gheorghe 
Androiu din Mușetești și împodobit cu pictură în 
frescă de pictorii lon Popa și Bârdici Găieșanu, 
precum și o troiță pictată de Gheorghe Sorin Nicolae 
și Marius Gologan. A fost reamenajată și Fântâna de 
leac din apropierea Mânăstirii. 

Maica stareță Petronia s-a preocupat și de 
cinstirea marelui pictor de biserici Pîrvu Mutu 
Zugravul, acum Sfântul Pafnutie. A ridicat un 
monument impresionant pentru a cinsti astfel pe 
marele zugrav argeșean care a trăit ultimii ani de 
viață la Robaia, descris de măicuţă în albumul mai 
sus citat. Crucea de la Robaia este realizată dintr-o 
singură bucată de piatră de calcar de Vraţa cât și 
piedestalul pe care se află amplasat. Piatra are o 
strălucire anume, proprie, fiind diferită în funcţie de 
unghiul din care este privită și de lumina ambientală. 
Piatra de Vrața este omogenă, colorată în nuanţe 
calde de crem și cu un drapaj unic. Acest tip de 

calcar este deosebit de rezistent, fiind folosit în ţara 
noastră încă înainte de primul război mondial. De 
asemenea, este rezistent și la șocuri și la alte 
fenomene fizice, comparativ cu cele mai multe soiuri 
de calcar. Cioplirea ornamentaţiei și a decoraţiei 
brâncovenești ale crucii s-a făcut manual, cu unelte 
clasice, dălţi de diferite forme, ciocane de fier și 
pneumatice și a durat circa patru luni de zile. 
Crucea propiu-zisă are dimensiunile de 2,20 m. 
înălțime, 1,36 m. lăţimea braţelor şi o grosime de 22 
cm., cântărind peste 800 de kg. Se poate observa 
raportul dintre înălțime și lungimea brațelor, raport 
ce se înscrie în valorile secțiunii de aur. Împreună, 
piedestalul și soclul se ridică la cca. 4 m. 

Maica stareță Petronia nu a supravegheat din 
exterior toată această muncă și operă de 
reconstruire a Mânăstirii Robaia. S-a implicat activ 
în orice amănunt și a ajutat nemijlocit la 
desfășurarea lucrărilor. Maica stareță a fost practic 
arhitect, diriginte de șantier, constructor și zugrav, 
fiind prezentă în toate zilele și în orice loc al 
șantierului, cu sfatul, îndrumarea și munca sa. 
Măicuţa a fost ajutată în aceste eforturi de mulți 
oameni credincioși: arhitecţi, constructori, zidari și 
alți meșteri, toţi răspunzând cu credinţă şi bucurie la 
chemarea, îndemnurile și sfaturile maicii stareţe. 

Desigur, simpla enumerare a acestor 
impresionante lucrări de reconstrucţie, toate 
finalizate, nu este în măsură să redea efortul, 
dăruirea și sacrificiul de sine al Preacuvioșiei Sale 
maica Petronia. Mult a mai suferit măicuţa datorită 
greutăților de tot felul, piedicilor subiective sau 
obiective care uneori păreau insurmontabile, 
vicisitudinilor timpurilor. Nu s-a descurajat și nu a 
abandonat lucrarea sa pe care o considera ca pe o 
datorie de împlinit față de Dumnezeu, față de 
oameni şi față de propria sa conștiință. Povestea 
măicuţa că atunci când greutăţile o împresurau din 
toate părţile și puterile firave ale trupului omenesc 
păreau să o părăsească se ruga în taină, noaptea 
târziu, la icoana Sfântului Marelui Mucenic 
Gheorghe, ocrotitorul Mânăstirii și al Preacuvioșiei 
Sale cerându-i ajutorul. Și Sfântul Mare Mucenic 
Gheorghe a ascultat rugăciunea ei și a ajutat-o, 
măicuţa Petronia având bucuria împlinirii acestei 
impresionante lucrări de refacere și reconstrucție. 

Dar jertfa întru iubire este proprie oricărei lucrări 
omenești realizată în numele lui Dumnezeu. Așa 
este în orice activitate, pornești să realizezi ceva ce 
nu ai mai făcut, cu toată experienţa anterioară, este 
mai dificil, te frămânţi, faci şi repeți măsurătorile de 
mai multe ori. Important este să nu abandonezi, să 
nu te poticnești, ci să mergi mai departe cu nădejde 
în Domnul că vei reuși, indiferent de greutăţile 

întâmpinate, fiindcă în mare parte toate lucrările. și 
construcțiile s-au înfăptuit cu jertfe și dificultăţi la 
Mânăstirea Robaia. 

Dar, poate că ceea mai impresionantă lucrare a 
Preacuvioșiei Sale, stareța Petronia, constă în 
continuarea neîntreruptă la Mânăstirea Robaia a 
orânduielilor monahale a slujbelor, îndeosebi a 
Sfintei Liturghii, a rugăciunilor care nu au încetat 
niciodată la Robaia. 

Inima, sufletul, lucrarea și iubirea măicuţei 
Petronia sunt acum în zestrea spirituală plină de har 
a Mânăstirii Robaia. Câtă bucurie, câtă dragoste, 
când mă întorceam acasă, la Robaia, de pe 
drumurile făcute pentru strângerea de materiale de 
construcții, de obținere de aprobări, de găsirea de 
ajutoare, și vedeam brazii. Mă anunțau că am sosit 
acasă. Și chiar dacă aveam reușită deplină în ceea 
ce-mi propusesem, sau dobândisem mai puțin, mă 
linișteau şi-mi spuneau că, gata!, am revenit în raiul 
şi pacea Robăii. Da, frumoasă priveliște aceasta cu 
brazi! Dar dacă este frumoasă imaginea, parcă ceva 
îți spune că dincolo de granița brazilor, te așteaptă o 
altă  desfătare a privirii și altă bucurie 
duhovnicească, și nu trebuie decât să-i treci pragul, 
să treci de vama brazilor semeți și să te hrănești din 
bucuria acestui rai numit Robaia. 

Acum este liniște la Robaia și pacea Duhului 
Sfânt s-a pogorât peste acest binecuvântat 
așezământ monahic. Viaţa de obște în Mânăstire 
se desfășoară firesc, după orânduirile și canoanele 
mânăstirești, Sfânta Liturghie și celelalte sfinte 
slujbe umplu aceste locuri de harul dumnezeiesc în 
fiecare zi. Închinătorii și vizitatorii ajung ușor la 
Robaia pe un drum aproape în întregime 
modernizat și găsesc aici o oază de liniște, un loc 
de rugăciune și de reculegere. 

Preacuvioșia Sa Stavrofora Petronia poate fi 
considerată pe drept cuvânt un ctitor al Sfintei 
Mânăstiri Robaia. Acest fapt este mărturisit și de 
alții. În cartea sa Gânduri despre Mânăstirea 
Robaia, iubire și credință pentru Domnul nostru 
lisus Hristos (București 2013), Ștefan Petre Kirson 
afirmă: Dacă ar fi ca istoria să încununeze munca și 
jertfa Stavroforei Petronia de la Robaia, i-ar trebui 
făurită o coroană plămădită din lacrimi și rugăciune, 
căci ce poate fi mai înălţător, mai dumnezeiesc, mai 
duhovniceşte, mai exemplar, decât frumusețea unei 
lupte de peste 20 de ani pentru a renaște, a străluci, 
a înflori un locaş mânăstiresc unde, în fiecare zi, se 
săvârșește Sfânta și Dumnezeiasca Liturghie, 
adică cinstirea supremă pe care omul o poate oferii 
Celui de la care a primit viața și iubirea. Același 
autor mărturisește: Maica stareță  Stavrofora 
Petronia aparține Robăii. Este Stavrofora Petronia 

de la Robaia, așa va fi cunoscută în istorie. Pentru 
că a făcut istorie, prin dragostea și bucuria de a se 
dărui cu totul Mânăstirii. 

Dar Preacuvioşia Sa Petronia, Stareţa Mânăstirii, 
nu mai este aici. În luna octombrie 2015, din 
dispoziţia Înaltpreasfinţitului Calinic, Arhiepiscop al 
Argeșului și al Muscelului, Maica Petronia a fost 
numită stareță a Mânăstirii Bascovele din judeţul 
Argeș. 

S-a despărțit cu tristețe și cu durere în suflet 
măicuţa Petronia de aceste binecuvântat și Sfânt 
locaș monahicesc în care s-a nevoit 33 de ani din 
care a slujit ca stareță 23 de ani. Și este firesc să se 
întâmple așa pentru că Preacuvioșia Sa a lăsat aici 
o parte din viaţa, inima și sufletul său. Atunci când 
povestește de anii petrecuţi la Robaia, de eforturile 
depuse pentru reconstrucția Mânăstirii, faţa și ochii 
iradiază strălucire şi bucurie, dar cuvintele sale 
cuprind nostalgia pentru acele locuri. 

A făcut însă ascultare cu care este dator orice 
monah și a venit la Mânăstirea Bascovele cu multă 
credinţă în suflet și în inimă și cu voința de a face și 
în acest binecuvântat și sfânt loc ceea ce a reușit 
să înfăptuiască la Robaia. Măicuţa consideră că 
aceasta a fost voia lui Dumnezeu pe care trebuie să 
o împlinească și aici. 

Mânăstirea Bascovele, situată pe cursul superior 
al pârâului Bascovele, din comuna Drăganu, județul 


Studii 


Argeș, în apropierea șoselei dintre Pitești și 
Râmnicu Vâlcea, a fost ctitorită de Șerban 
Cantacuzino, fiul marelui spătar Drăghici 
Cantacuzino, în anul 1695, în timpul domniei 
Sfântului voievod martir Constantin Brâncoveanu. A 
fost a doua mânăstire cu viață de obște din Eparhia 
Argeșului. 

În decursul celor peste trei sute de ani de 
existență, așezământul monahal a avut o istorie 
zbuciumată, marcată de vicisitudinile naturii, dar și 
ale oamenilor. De fiecare dată, a renăscut prin darul 
lui Dumnezeu și lucrarea unor oameni cu dragoste 
și credință puternică. 

Biserica a fost dărâmată de cutremurul din 1838. 
A fost refăcută din temelie de către Ștefan Nicolae și 
soția sa Paraschiva, dar și cu osteneala stareţei 
Platonida Căzănescu în anul 1843. În anul 1864, 
averea Mânăstirii a fost secularizată, iar în anul 
1869 biserica a fost trăznită, arzându-i acoperișul 
care s-a refăcut ulterior în același an. La 1883, 
așezământul monahal a fost desființat, urmând ca 
doar biserica să fie folosită pentru săteni. 

În anul 1932, episcopul Nichita Duma o 
reînființează, iar între 1932 și 1936 a fost renovată 
și repictată între anii 1948 și 1950 de către pictorul 
Teodor Petrescu din Tutana. Au fost refăcute și 
chiliile. Stareţa Veniamina Gheorghiu, numită în 
1932, a reorganizat viața monahală și a creat aici o 
școală de industrie casnică, unde sunt lucrate 

covoare, inclusiv de către fetele sărace din judeţele 
Argeș și Olt. 

În anul 1959, viața monahală s-a desființat, 
lăcașul monahal devenind biserică de mir a satului 
Bascovele. În clădirile Mânăstirii a fost înființat un 
cămin pentru persoane cu dizabilităţi. 

La cererea credincioșilor și din iniţiativa 
Episcopiei Argeșului, fosta Mânăstire a revenit la 
funcţionalitatea dintâi, fiind adusă aici o obște de 
monahi. Mânăstirea are trei hramuri: primul din anul 
1965: Intrarea în biserică a Maicii Domnului, al 
doilea din anul 1843: Adormirea Maicii Domnului și 
al treilea: Nașterea Maicii Domnului. 

În anul 2009 s-au efectuat cercetări arheologice 
în interiorul şi exteriorul Bisericii Mânăstirii prilej cu 
care s-au descoperit fundaţiile primului lăcaș 
edificat de Șerban Cantacuzino. 

Biserica are pe acoperișul de șiță două turle din 
lemn, iar chiliile se înșiră sub acoperișul unui cerdac 
și sunt străjuite de expresia Nihil Sine Deo. Dacă în 
1770 obștea Mânăstirii cuprindea aproximativ 70 de 
maici, în prezent Stareţa Petronia nu mai are obște. 
Atât Biserica, cât și clădirile înconjurătoare emană o 
durere surdă, observându-se cu ușurință 
degradarea construcțiilor și a picturii. 

Totuși, locașul monahicesc este plin de viaţă și de 
harul dumnezeiesc, datorită eforturilor deosebite pe 
care Preacuvioșia Sa Petronia, stareța Mânăstirii, 
le face pentru reconstrucţia Bisericii și a chiliilor, dar 
și pentru a menţine viața monahală, cu deosebire 
sfânta și dumnezeiasca Liturghie, dar și celelalte 
slujbe. Nu este ușor, greutăţile sunt nenumărate, 
piedici de tot felul întâmpina maica stareță Petronia, 
dar toată ființa sa exprimă credinţa, dragostea și 
voința de a reda și acestui vechi lăcaș de 
închinăciune strălucirea de altădată. Este convinsă 
că va reuși, cu ajutorul lui Dumnezeu, dar și al 
oamenilor care au credință și dragoste pentru 
aceste locuri. 

Maica stareță Petronia este bucuroasă ori de 
câte ori vin vizitatori și închinători la sfânta 
Mânăstire.  Povestește cu multă dragoste de 
vizitele pe care le primeşte mai ales din partea unor 
grupuri de oameni care vin cu autocarul și faptul că 
reușește cu eforturi să ţină vie în acest așezământ 
flacăra sfintelor slujbe la care uneori participă 
mulțime de credincioși iar Biserica devine 
neîncăpătoare. Fiecare închinător și vizitator care 
vine la Mânăstire este invitat după slujbă la masă și 
primește în dar de la măicuţă o sfântă icoană și un 
pliant care cuprinde istoria așezământului. 

Pentru ca visul Preacuvioşiei Sale  Petronia, 
starețţa Mânăstirii Bascovele, de a reconstrui acest 
vechi lăcaș de cult și de închinăciune să devină 

realitate este nevoie în continuare de mult ajutor 
din partea oamenilor dar în special din partea 
autorităţilor. 

Spunea vrednicul de pomenire Înalt preasfinția 
Sa Justinian Chira, Arhiepiscopul Maramureșului și 
Sătmarului, că nu numai omul sfințește locul dar și 
locul sfințește omul. O astfel de legătură 
duhovnicească, puternică dintre sfințenia locului și 
sfințenia lucrării o realizează Preacuvioșia Sa 
Petronia stareța Mânăstirii  Bascovele. Înaintea 
noastră au fost alții, după noi vin alții. Acum suntem 
noi, noi care nu trăim timpul, sau clipele celor de 
dinaintea noastră, sau ale celor care vor urma. 
Trăim timpul nostru, trăim clipele noastre, trăim 
dumnezeirea Învierii Domnului nostru lisus Hristos 
acum și nu ieri sau mâine. De aceea avem datoria 
să renaștem și să înflorim ceea ce a fost, ce ne-au 
lăsat înaintașii și să lăsăm celor din viitor un 
exemplu, un model, o pagină de viață și de trăire 
creștină din care să se hrănească atunci când 
valurile ispitelor, încercărilor şi prigoanelor îi vor 
încercui, îi vor lovi și vor încerca să-i piardă. Prin 
ceea ce facem acum, chiar dacă de mult vom fi 
plecaţi pe drumurile de neîntors ale veșniciei, cei din 
viitor să simtă că nu sunt singuri, că ne-am gândit la 
ei, că le-am dăruit ca armă spre biruință Sfânta și 
Dumnezeiasca Liturghie, sfintele slujbe, că le-am 
dat pe mai departe credința noastră strămoșescă în 
lisus Hristos Domnul, Dumnezeul și Stăpânul 
nostru. 

Întreaga viaţă și lucrare a Preacuvioșiei Sale 
răspund poruncii Domnului nostru lisus Hristos: 
Aşa să lumineze lumina voastră înaintea oamenilor, 
așa încât să vadă faptele voastre cele bune și să 
Slăvească pe Tatăl vostru Cel din ceruri ( Matei 
5,16), dar și cuvintelor Sfântului Apostol Petru: 
Dacă vorbește cineva, să vorbească cuvintele lui 
Dumnezeu. Dacă slujește cineva, să slujească după 
puterea pe care i-o dă Dumnezeu pentru ca în toate 
lucrurile să fie slăvit Dumnezeu prin lisus Hristos a 
căruia este slava și puterea în veci! Amin 
(Petru, 1,4,11). 

Documente Piteștene 


Pitești, 1831. O catagrafie inedită (1) 


La comanda „Marii Dvornicii”, municipalitatea 
piteșteană procedează pe final de an 1831 la o 
inventariere simplă a tuturor proprietăţilor din urbe, 
pentru a stabili „taxa stărilor pentru stânjinii orașului 
Pitești”. Incipient și minimal, acest recensământ 
este primul din perioada  regulamentară, 
organizatorul rus impunând legal repetarea lui o 
dată la șapte ani. Plusul informaţional față de 
catagrafia din 1838, cu mult mai elaborată, publicată 
deja!, pe lângă evocarea pur socială, este 
localizarea a două instituţii (Maghistratul Pitești și 
Judecătoria Argeș). Elaborată pe mahalale de către 
doi „măsurători”, inventarierea este semnată de 
către Costandin Bucșănescu, Costandin Brătianu, 
Dimitrie Budișteanu, de către „Prezidentu Sfatului”, 
Mihai Popovici, și de către electorii loan Nicolopol și 
loan  Moraitu (consilieri locali), secretar al 
Maghistratului  piteștean fiind Dumitrache 
Bărbescu2. Potrivit foii de parcurs, măsurătoarea 
pornește „de la poarta Elencăi Popeascăi pă ulița 
târgului la vale prin răspântie pănă în poarta întâia a 
metohului episcopii”. Ea continuă „din numita poartă 
a metohului episcopii pănă în hanu hagi Boiului în 
vale”, apoi „din poarta Popeascăi adică ulița sf.tului 
Nicolae pănă în crucea de piatră la baie” şi înapoi, 
„de la casăle popii Barbului ot sf. loan la vale earşi 
pănă în crucea de piatră”. Din același punct 
consimţit, „poarta Popeascăi”, măsurătoarea merge 
acum „în sus pă lângă poște pănă unde să 
săvârșește locul casăle medel(nicerului) Stiriopol” şi 
„de la hanu cinstit-stolnicului Brătianu la vale cu 
cotitura de la podișor pănă în poarta răposatului 
loniță Ungurelu în vale”. În final, măsurătorii notează 
stânjenii fațadelor proprietarilor „de la Secu tabacu 
(...) pănă în casăle hotnogiului”3. 

Refuzată ulterior de către instituția domnească — 
pe motiv că cuantumul pe stânjen trebuia votat 
democratic împreună cu deputatul judeţului și cei ai 
mahalalelor =, lista rămâne la fel de valabilă și, 
bineînțeles, valoroasă evocativ. Avem o descriere 
socială și topografică minuțioasă a orașului. 
Puternic terasat, orașul din dreapta Argeșului poate 
fi mai ușor intuit la final de Ev Mediu românesc. Se 
disting următoarele delimitări: 1. „plasa Scoroboaei, 
văpseaua roșiie” (mahalalele "Sf. Gheorghe”, 
"Maica Precesta din Vale”, "Băii, "Sf. Ilie” și cătunul 
Turcești) 2. „plasa Uiliții frumoase, văpseaua 
albastră” (mahalalele „Târgului de la vale i h(agi) 
Țenea”, „Tabacilor”, punctul „răspântiea Târgului”, 

„Precesti din vale”, cătunul Nicolceștii, cătunul 
Lânăriei și Prundu) 3. „plasa Grecilor, văpseaua 
galbenă” (mahalaulele „Târgului din sus”, „Ulița 
boerească”, „Greci”, „Maica Precesta din Coastă” 4. 
„plasa Buligăi, văpseaua neagră” (mahalalele 
„Târgului din dreapta de la deal”, „Gămăniiile”, "Sf. 
loan”, „Bulighii i sfântului Nicolae”, „mahalaua ot 
Androne brutar”, „Gura văii Stancii”, „Lacu Zmeurii”). 
Așadar, împărţirea medievală administrativă urbană 
urma cursul natural geografic, principalul pârâu care 
traversa Piteștiul, Scoroboaia, generând delimitări 
precise ca și bisericile târgului, puncte obligatorii de 
reper. 

Prezenta catagrafie aduce un aport considerabil 
în descifrarea anevoioasă a finalului de ev mediu 
local. Isprăvnicia judeţului (viitoarea Prefectură) nu 
are un sediu în Pitești, însă o prezumăm că ar fi 
găzduită natural în maghistrat (viitoarea Primărie) — 
sigura cale de a afla este transcrierea catagrafiei 
obștești a Curţii de Argeș din 1838. Dacă isprăvnicia 
nu este la Pitești în 1831, atunci toată demonstraţia 
noastră cu privire la mutarea reședinței de judeţ de 
la Curtea de Argeș la Pitești cu două secole în urmă, 
pe timpul domnului Constantin ȘerbanS cade. Cade 
însăși mărturia orală a acestei decizii mai târziu, 
după 17146. Oricum, catagrafia nu menţionează 
nici sediul poliţiei locale, reorganizată chiar în acel 
an, deloc un argument al inexistenţei ei — intuim că 
ea putea fi găzduită chiar în „casăle orașului”, adică 
ale Maghistratului local, sau ale Judecătoriei de 
județ. Evocativ, dosarul oferă o informaţie prețioasă: 
sediul primăriei (maghistratul) era în culoarea 
albastră, adică în spaţiul actual delimitat de Casa 
Sindicatelor-Biserica "Sf. Vineri'- Autogara Sud- 
Biserica "Sf. Ilie"7. Că isprăvnicia de Argeş este la 
Pitești o intuiește însuși locul Judecătoriei de Argeș, 
tot aici — și nu la Curtea de Argeș —, în plasa Buligăi, 
pe a treia terasă a orașului, în zona de azi a 
Judecătoriei Pitești — în general, există o tendinţă de 
forță a domniei, de cumulare (sau apropiere) a 
sediilor instituţiilor ei mari într-una singură. 

Al doilea aport al documentului vine în privinţa 
istoriei sociale. Ultimii piteșteni medievali își 
consumă rutinier existența în cadrul vechiului târg, 
populându-l și dându-i culoare. Există o comunitate 
onomastică eterogenă, întâlnită în mai multe colecții 
și fonduri cu privire la Piteștii perioadei. O lume 
pestriță, demult pierdută, se deschide în faţa 
noastră. Fiecare meserie este reprezentată 

pragmatic: boiangii, căldărari, popi, patentari, 
măcelari,  abagii, tabaci, plăpumari, cavafi, 
cărămidari, hangii, dascăli și diaconi, bogasieri, 
cojocari, povarnagii, brutari, tutungii, dorobanţi, 
calpaccii, moașe, protopopi etc. 

În mahalaua „Sf. Gheorghe” (astăzi, centrul civic) 
stă logofătul Nicolae Coculescu (nr. 1-4), viitor 
pașoptist și primar al Piteştiului, frate cu viitorul 
protopop de la biserica domnească, Gheorghe 
Coculescu. În prezent, una dintre casele lui, aflată în 
fața școlii generale nr. 3, este singura păstrată din 
prima jumătate a secolului al XIX-lea, cea mai veche 
casă din Pitești, aflată într-un stadiu grav de 
degradare. La nr.10, Gheorghe bogasierul, care 
comanda și plătea în 1820 un pomelnic pentru uzul 
paraclisului metocului episcopiei Argeș (acum, Casa 
Sindicatelor), cel mai vechi document de acest gen 
păstrat (cu referire la istoria locală piteșteană), aflat 
acum în inventarul bisericii Mavrodolu“. La nr. 10, 
Tudorache cojocaru, unul dintre ctitorii bisericii noi, 
„Sf. llie”9. La nr. 21, una dintre casele lui hagi 
Țenea, ctitor (în faza întâi) al vechii biserici „Sf. 
Vineri”, epitrop la biserica domnească. La nr. 23 stă 
chir Mihale Popovici, unul dintre semnatarii 
catagrafiei, președintele Sfatului orășenesc, epitrop 
la biserica domnească și unul dintre ctitorii de la „Sf. 
lie”. La nr. 25, chir Dobrian, nimeni altul decât 
Nicolae Dobrian, boiangiu, epitrop la biserica 
domnească. La nr. 26, Pandele Petre, unul dintre 
ctitorii bisericii „Sf. Ilie”, viitor epitrop la biserica 
domnească, băcan și viitor boier de neam. La 
numărul 28, două locuri ale schitului Beștelei (azi, 
biserica „Sf. Treime”) și ale schitului Buliga 
(demolată în 1899, situată pe locul actualului Muzeu 
Județean). La nr. 31, Teodorache Simion, primul 
epitrop cunoscut de la biserica domnească 0 Lanr. 
34, pitarul Nicolae Negulescu, proprietar în alte 
patru locuri în cadrul târgului — în catagrafia din 
1838 este menţionat în cadrul culorii Galbene, are 
45 de ani, opt copii și deţine 15 pogoane de porumb 
și 10 de fân!!. La nr. 35, chir Costandin Moraitu, 
pitar, donator, rudă cu un consilier local, loan 
Moraitul, unul dintre semnatarii catagrafiei — în 
1838 Constandin Moraitu era catagrafiat arendaș 
grec, etatea 5512, „îngrijitorul Poliţii"13. în dreptul 
altei case de-a lui hagi Țenea (nr. 45), o școală. 
Foarte probabil cea grecească, a lui Nicolae 
Mitilineu, care din 1820 deschide în Pitești o mică 
unitate de învățământ, particulară, care va rezista 
câteva decenii. 

Mahalaua „Maica Precesta din Vale” (astăzi, zona 
bisericii Mavrodolu) înregistrează la nr. 67 un 
„hănișor” al ctitorului noii biserici de aici, căminarul 

loan Mavrodolu — un alt han (nr. 667), tot al lui, se 
afla în culoarea Neagră, lângă judecătorie, 
căminarul nefigurând acum la Pitești cu un domiciliu 
stabil, ca în 183814. Un altul, al medelnicerului loan 
Budișteanu, încheie lista scurtă de aici. Despre loan 
Budișteanu, care mai are câteva locuri prin oraș, 
credem că va muri în jurul perioadei, din moment cu 
soția lui, Lucsandra Budișteanu, botează singură la 
Buna Vestire-Greci în 1834, iar în 1838 este 
catagrafiată drept „văduvă”, în etate de 65 de ani. 

În mahalaua „Sfintei Troiţe"(astăzi, zona bisericii 
„Sf. Treime”) figurează un om de nădejde al bisericii 
domnești, Bogdan Mihail, pitar. În catagrafia din 
1838 a orașului Pitești el este grec, etatea 40 de ani, 
staroste 15. Vecin cu el, popa Costea, imposibil de 
identificat, deoarece în prima jumătate a secolului al 
XIX-lea avem câte un preot Costandin aproape în 
fiecare biserică piteșteană 6. La nr. 100, „casa cea 
mică a protopopului Zamfir”, iar la nr. 107, o altă 
proprietate, a aceluiași. Slujitor la biserica 
domnească, va găzdui în 1833 școala publică nou 
înființată la Pitești17 -— foarte probabil în cea de la 
primul număr. Lângă el, la câteva numere distanţă, 
Zamfira, moașa orașului, și casa altui protopop, 
Vasile — în Pitești locuiau mai mulți protopopi 
argeșeni, chiar și musceleni, de exemplu protopopul 
Lucal18. Dacă nu este vorba despre răposatul 
protopop Vasilie Gărdescu, preot la biserica 
domnească din Piteşti, atunci avem încă un 
protopop la Pitești, conducător al unei plăși 
argeșene și muscelene. În continunare, casa lui 
„chir Dincă Căpitanovici” și două locuri ale stolnicilor 
loan Socolescu și Costandin Brătianu, notabilități 
ale urbei. În 1838 Constantin Brătianu figurează cu 
următoarele semnalmente: 50 de ani, „depotat la 
București”, stolnic, proprietar a 30 de pogoane de 
porumb și a 20 de fân. 

La nr, 129, popa Radu, imposibil de identificat, 
deoarece avem câte un cleric Radu la trei biserici 
piteştene: „Buna Vestire-Greci” (astăzi, „Sf. Mina”), 
„Sf. loan” și biserica demolată „Sf. Nicolae”. Lângă, 
diaconul Florea și popa Manu, singurii clerici 
piteșteni cu acest nume în această perioadă, 
menţionaţi numai în această sursă. Alături, 
preoteasa Voica (are o proprietate și în mahalaua 
Târgului din vale). Este vorba despre soția 
răpostului preot Mihai Bogatu, probabil popă 
domnesc. Ea vine în legătură cu biserica 
domnească de aici prin faptul că în 1839 se va 
judeca cu epitropia pentru o dugheană lăsată 
bisericii de fratele ei, Trașcu, și pe care ea o vrea 
personal19 — la același număr stă și popa lon — 
probabil popa lon Olteanu de la biserica „Sf. 

Nicolae”. La nr. 139, un alt cleric: „popa Dinu brat 
popa Andronache”. Popa Andronache este întâlnit în 
prima jumătate a secolului respectiv la biserica 
domnească și la cea nouă, de zid, Mavrodolu. Tot la 
Mavrodolu va sluji și un „Din cel mic”, cleric și el, 
semnat și „popa Costandin Andronescu”20. 

Urmează mahalaua Băii, situată, conform listei, 
între bisericile „Sf. Treime” și „Sf. Ilie”. Aici stau un 
hangiu, un brutar, un brașovean, hagi Boia și 
prezidentul  Maghistratului (primarul) Mihai 
Pop(ovici), semnatar și el al catagrafiei. Tot aici 
fusese proprietar răposatul dascăl Stan (care mai 
avea o proprietate şi în centrul târgului). Pe 
recenzori nu îi deranja calitatea aceasta funerară, 
subiînțelegându-se că noii proprietari sunt chiar 
aparținătorii celui în cauză. De asemenea, aici stau 
trei clerici: popa Mincă, popa Trandafir și protopopul 
Vasile (o altă casă, după cum am văzut, o avea în 
mahalaua „Sf. Troiță”). Popa Mincă era tatăl 
preotesei Elena, soția proaspătului protopop 
Gheorghe Coculescu2 | - o „Bălașa soţia p(opii) 
Mincă” (probabil alt cleric "Mincă”) este catagrafiată 
în 1838 drept o văduvă în etate de 40 de ani22. 
Popa Trandafir este cleric la biserica Mavrodolu23. 

În următoarea mahala, „Sf. Ilie”, stă hagi Tudoraș 
și popa Hristea duhovnicul, cleric la biserica 
domnească (consemnat împreună cu ginerele său, 
logofătul Petre, în pomelnicul metocului episcopal 
din 182024). La nr. 210, „post(elnicul) Gheorghe sin 
hagi Albu” și „popa lon sin popa lie”. Popa llie 
slujise la biserica „Sf. Treime”. Urmează câţiva 
Merișani și locuința logofătului  Dimitrache 
Bărbescu, unul dintre semnatarii prezentei catagrafii 
(în calitate de secretar) în pomelnicul metocului 
piteștean al episcopiei Argeș din 1820 este întâlnit 
cu rangul de „judeţ'25. Urmează casa popii Dinu 
Miornea, întâlnit cu rangul de protopop în sursa de 
mai sus26. Vecinul următor, popa Soare. În 
perioada discutată, nu întâlnim niciun cleric 
piteștean cu acest nume. Foarte probabil, este 
vorba despre popa Soare din Podul Broșteni, socrul 
lui Nicolae Coculescu, evocat mai sus — cei doi vor 
avea o neînțelegere în 1840, ginerele urmărind în 
justiție „neîmplinirea” din partea soției lui, Uţa, a 
foaiei de zestre27. La nr. 224, popa Rizea, evocat în 
1825 ca „zapciu preoţesc, scutit, preot, 30 de ani”28, 
slujitor la „Sf. Troiță” (în 1838 un ţârcovnic, Ioniţă sin 
popa Rizea, etatea 24, era catagrafiat în culoarea 
roșie? ). Tot aici, o altă proprietate a protopopului 
Vasile. 

Plasa „Scorobaiei” se termină cu catagrafierea 
celor din cătunul Turcești, situat pe ultimul platou al 
orașului, în zona actualului stadion municipal. 

Denumirea -— care a rămas și astăzi — o dă chiar 
neamul Turcea care locuiește aici la câteva adrese. 
Mai întâlnim și un Moromete, câţiva Bucșani, trei 
pristavi, doi pârcălabi, şi „casa lui Gheorghe 
Cândea”. Vom continua și în numărul viitor 
prezentarea acestui stop-cadru foarte prețios din 
istoria orașului nostru. 


Note: 

1Spiridon Cristocea, Orașul Pitești în catagrafia din 1838 
(în continuare, Orașul Pitești...), Pitești, 2011. 

2SJ.A.AN., Fond Primăria Pitești, Dos. 1/1831, f. 1. 

Slbidem. 

4Ipidem, f. 22. 

SOctavian Dărmănescu, Mutarea la Pitești a reședinței 
județului Argeş în secolul al XVII-lea. O posibilă 
demonstrație, în „Restituiri. Pitești”, nr. 1(47)/ 2018, pp. 13- 
15. 

GRelatare pe baza unor tradiţii orale, a lui I.C. Lerescu. 
Potrivit sursei, Piteștiul ar fi devenit capitală de județ odată cu 
venirea fanarioţilor, până atunci centrul administrativ 
județean fiind ca odinioară, la Curtea de Argeș, vezi Annale 
statistice și economice, 1, nr. 3-4, (Annale statistice pentru 
cunoscinţia partei muntene din România), București, iuliu- 
decembrie, 1860, p. 126, apud Petre Popa, Paul Dicu, 
Silvestru Voinescu, Istoria municipiului Pitești, Editura 
Academiei Republicii Socialiste România, București, 1988, p. 
82. 

7Personal, credem că fosta primărie a Piteștiului medieval 
se afla situată pe actuala stradă "Târgu din vale”, important 
nod de comunicaţie și comerț. 

8Octavian Dărmănescu, Consideraţii cu privire la originea 
unui pomelnic piteştean din 1820, în „Restituiri Pitești”, anul 
XV, nr. 3 (45)/2017, pp. 10-11. 

9Tatiana Bobancu, Album religios. Bisericile din orașul 
Piteşti, Pitești, 1933, p. 42. 

10Următoarele detalii despre oamenii medievali care vin 
în legătură cu biserica domnească, în Octavian Dărmănescu, 
Biserica domnească „Sf. Gheorghe” din Pitești, Editura 
Europroduct, Pitești, 2017. 

11Spiridon Cristocea, Orașul Pitești..., p. 86. 

12lbidem, p. 109. 

13Ibidem, p. 67. 

14Ipidem, p. 93. 

1Sspiridon Cristocea, Orașul Pitești..., p. 154. 

16Octavian Dărmănescu, Clerici piteșteni în prima 
jumătate a secolului al XIX-lea, (în continuare, Clerici 
piteșteni...) în „Restituiri Piteşti”, anul XV, nr. 3(45)/2017 și nr. 
4(46)/2017. 

1/ Preotul paroh Marin Braniște evoca într-un document 
oficial că biserica domnească a pus la dispoziţie localul, vezi 
Arhiva..., „Acte și documente privitoare la repictarea bisericii. 
Pictori, Gh. Popescu și Niculina Dona, 1970-1975”, f. 106. 
Credem că școala publică a fost găzduită în odăile 
particulare ale protopopului. 

18Marin M. Braniște, llie Diaconescu, Pisanii, însemnări și 
manuscrise din vechile biserici ale orașului Pitești, în „M.O.”, 
anul XXIII, 1971, nr. 7-8, p. 567 (Caragea Vodă comunică în 
1817 tuturor preoţilor, deci și protopopului Luca al plășii de 

Jos a jud. Muscel, preot la Precesta din Coastă, să 
informeze poporenii că micșorează dăjdiile). 

19Arhiva bisericii domnești din Pitești, „Registrul cu acte 
în copii”, f. 6. 

20Octavian Dărmănescu, Clerici piteșteni..., în „Restituiri 
Pitești”, anul XV, nr. 4(46)/2017, p. 17. 

21SJ.AA.N., fond C.R.S.C. / Parohia Sf. Gheorghe, 
Piteşti, Dos. 1/1834, Botezaţi, f. 3. 

22Spiridon Cristocea, Orașul Pitești..., p. 132. 

23Octavian Dărmănescu, Clerici piteșteni..., în „Restituiri 
Pitești”, anul XV, nr. 4(46)/2017, p. 18. 

24 Arhiva bisericii „Precista-Nouă”-Mavrodolu din Pitești, 
„Pomelnic-1820”, f. 4. 

29 Jbidemm, f. 3. 

26 jbidemm, f. 6. 

27 Arhivele Naţionale, „Achiziţii noi”, P. MMCMLXXXVII, 
doc. 26. 

28|, lonașcu, Catagrafia eparhiei Argeş la 1824, 
București, 1942, p. 35. 

29Spiridon Cristocea, Orașul Pitești..., p. 138. 

Documente vechi 
despre Biserica Sf. Nicolae din Pitești 


Aurel RADU 
inspector superior în cadrul Serviciului Judeţean Argeș al Arhivelor Naţionale 


În rândurile care urmează prezentăm trei documente referitoare la procesul de judecată intentat de 
Biserica Sf. Nicolae din Pitești prin care revendică în anul 1856 o parte din moșia Geamăna 
(Vătăşeşti), proprietatea bisericii, pierdută din cauza neglijenţei epitropiilor din vechime, după cum 
afirma preotul paroh N. Mateescu. 

Pentru susținerea dreptului său, epitropia Bisericii Sf. Nicolae din Pitești prezintă Tribunalului Argeş 
o hotărnicie din anul 1805 a moșiei numită Topliceanca care se învecina cu moșia orașului Pitești și 
cu moșia numită Marcea, hotărnicie în care se consemnează dania făcută bisericii de preoteasa 
Despa a răposatului preot Tănase. 

Tribunalul Argeş, prin sentinţa din anul 1863, dă câștig de cauză Bisericii Sf. Nicolae din Piteşti și îi 
recunoaște acesteia dreptul de proprietate pentru un teren de 324 stânjeni (circa 1.254 mp) din moşia 
Geamăna zisă și Vătăşeşti, stăpânită de serdarul Ştefan Jianu şi moștenitorii lui N. Socolescu. 

Aceștia din urmă fac recurs la Curtea de Apel din București care prin sentinţa definitivă din anul 
1873 anulează cu totul hotărârea dată de Tribunalul Argeș. Biserica pierde astfel irevocabil terenul din 
moșia Geamăna însă continuă să administreze o avere importantă formată din prăvălii aflate în centrul 
orașului Pitești pe care le închiria anual, dar și alte câteva terenuri cu embatic aflate tot în orașul 


Pitești. 


1. 

1805 octombrie 18, Hotărnicia moşiei Topliceni 
din judeţul Teleorman care se învecinează cu moşia 
Piteştilor şi Marcea. 


+ Din luminată porunca mării sale preaînălţatului 
nostru domn lo Costandin Alecsandru Ipsilant 
voievod, după jalba ce-au dat-o înălţimii sale Vlad şi 
Gheorghe ot satul Oarjăle dintr-acest judeţ 
Teleorman pentru că având moşia toată într-un 
hotar ce să numeşte Topliceni cu diaconuc<l> 
Dumitru, i diaconu<l> Pană, i diaconu<l> Bebul şi 
diaconuc<l> loan, i Voicu, i Dumitru uncheaş şi Pană 
tot de acolo, stăpânind ei o parte şi numiții o parte, 
acum s-ar fi întinzând pârâţii cu stăpânirea şi face 
hotarul moşii trei părţi rugându-să înălţimii sale ca 
prin luminata poruncă către dumnealor boierii 
ispravnici să li se orânduiască boiernaşi şi după 
sineturile ce au să li să dea întru stăpânire jumătate 
moşia prin cinstit pitac <al> dumnealor boierilor 
ispravnici. 

Orânduiţi fiind noi am mers la faţa locului în 
hotarul Topliceni unde adunând pe toţi moşnenii 
cum şi pe răzaşii din sus şi din jos, am intrat în 
cercetare şi mai întâi cerând de la jeluitori ca să ne 

arate sineturile ce zic că au, să vedem de au 
dreptate ca să stăpânească jumătate hotarul moşii 
precum cer. 

Ne deteră o carte de hotărnicie ot leat 7257 
(1749) aprilie 23, ce sunt trecuţi ani 57, iscălită de 6 
boiernaşi hotarnici cu coprindere că din poruncă 
domnească şi cu pârtărel orânduiţi fiind <am> fost la 
hotarul moşii Topliceni. După cercetarea ce au făcut 
au tras tot hotarul Toplicenilor prin trei locuri după 
obicei şi s-au găsit stânjeni 11.700 adică stânjeni 
4.125 la capul despre Apus arătând şi semnele cu 
trăsurile moşii din hotarul Marcii şi până în hotarul 
Piteştilor la mijloc stânjeni 3.875, iar din hotarul 
Marcii şi până în hotarul Piteştilor la cap despre 
Răsărit stânjeni 3.700, iar din hotarul Marcii şi până 
în hotarul Piteştilor şi făcându-i masă s-au ales 
stânjeni 3.900. 

Din care după cărţi şi sineturi ş-o carte de 
blestem ce s-au primit de moşneni zic hotarnicii să 
ţie loan zet Marica, soţia badii Albagiului ot Piteşti 
stânjeni 900 ce au avut cumpărătoare să ţie şi 
Despa preoteasa stânjeni 324 ce i-au avut popa 
bărbatul ei danie de la un şotringhie, pentru care 
danie văzurăm şi noi o carte tot a acestor şase 
boiernaşi că i-i dă să-i aibă în stăpânire pe lângă 
hotarul Piteştilor. Au rămas şi moşnenilor Topliceni 

stânjeni 1.676 pe care învoindu-să moşnenii 
înaintea dumnealor li s-au dat să stăpânească loan 
sin Bădilă Fusea cu fraţii şi verii lui (din care se trag 
jeluitorii) jumătate moşia i Balea cu fraţii i verii lui i 
Şerban Cerşan sin lui Dragomir cu fraţii şi verii lui şi 
Frâncu sin Voinea cu fraţii şi verii lui (din care 
aceştia se trag pârâţii) jumătatea moşia ce se 
înţelege hotarul Topliceni partea moşnenilor, bez 
cumpărătoarea Maricăi şi dania Despi preotesii să 
se stăpânească în două, care vine departe câte 
stânjeni 1.338 a cărora carte de hotărnicie nu fu 
tăgăduită nici de răzaşii din sus, nici de răzaşii din 
jos. 

Întrebarăm dar pe pârâţi împotriva aceştii cărţi de 
hotărnicie unde zice jumătate şi jumătate, de au şi ei 
niscaiva cărţi cu care fac moştenirea trei părţi, cum 
jeluitorii arată că se întind (asupra căria întindere şi 
luare pe trei părţi fuse ş-o carte de blestem pe 
numele lor) să ne arate. Şi cât pentru alte cărţi 
ziseră că n-au, iar pentru părţi trei ce le-au făcut la 
împărţeala vârfului moşiei, după ce li se citiră şi 
cartea de blestem, se alese un Dumitru Diaconu om 
în vârstă de ani 80, unul din pârâţi şi-şi dete 
adevărul cum că după hotărnicia aceasta şi până de 
sunt acum zece ani, au stăpânit tot în fiinţă, iar de la 
zece ani încoace au făcut trei părţi, însă nu cu voea 
jeluitorilor ci după zisa unor moşneni din ceata lor. 
Că el Dumitru diacon, i Belu diacon, i Pană diacon 
şi diaconu<l> loan ce sunt pârâţi se trag moşneni 
într-această moşie Topliceni după un zapis al satului 
Topliceni ce l-au dat de frăţie pe moşia Topliceni la 
mâna unui Voinii şi Fătul (din care se trag ei pentru 
o cruce de piatră ce au ridicat-o Voinea şi Fătul) 
care zapis se văzu şi de noi cu leat 7165 (1656- 
1657) ce sunt trecuţi ani la mijloc 149. Şi cum că 
într-acel zapis intră şi neamul jeluitorilor nevrând 
cetaşii lor pârâţi să ţie în seamă hotărnicia de care 
vorbirăm mai sus şi învoirea pârâţilor lor ot leat 7257 
(1748-1749). Şi cu această pricină au făcut ei trei 
părţi, iar nu cu vreun alt temei, faţă fiind şi acei 
pricinuitori: Pană Dumitru uncheaşu, Voico şi alţi doi 
trei, care se trag din Balea şi fraţii şi verii lui. 

Întrebându-i tot acest fel de răspunsuri deteră ca 
şi Dumitru diacon şi că ei n-au primit să fie moşia 
două părţi precum hotărnicia zice, ci au făcut trei 
părţi şi nici acum ziseră că nu ţin hotărnicia în 
seamă (închipuind ca cum părinţii şi moşii lor nu ştiu 
ce au făcut) şi cum că de nu va da parte celor cu 
zapisu<l> crucii care sunt acum părtaşi cu dânşii şi 
jeluitori ce se trag din loan sin Bădilă Fusea cu fraţii 
şi verii lui, nu dau nici ei cei care se trag din Balea 
cu fraţii şi verii lui, măcar deşi scrie în cartea de 
hotărnicie ca jumătate moşia să se stăpânească de 

loan sin Bădilă cu fraţii şi verii lui şi jumătate Balea 
i Şerban sin Dragomir şi Frâncu sin Voinea cu fraţii 
şi verii lor. 

Le arătarăm că nu se poate face moşia trei părți, 
ci numai dacă de vreme că părinţii şi moşii lor aşa s- 
au învoit la hotărnicie înaintea celor 6 boiernaşi 
precum însuşi boiernaşii scrie dintr-al cărora 
răspuns văzând că au niciun temei, alte scrisori, 
cărţi nu avură să ne arate, dreptatea ne-au 
îndemnat să urmăm hotărnicii aceştiea. Şi cu toate 
că ei pricinuitorii numai cei curşi din Balea cu fraţii şi 
verii lui, pricinuiră aceste uşurele răspunsuri cu 
graiu, dar cei care se trag din Şărban sin lui 
Dragomir şi Frâncu sin Voinea cu fraţii şi verii lor, 
oameni în toată ştiinţa aflându-se primiră ca să se 
urmeze după hotărnicia cu leat 7257 (1748-1749). 

Ş-aşadar şi-n puterea acelii hotărnicii ce văzurăm 
şi după chiar netăgăduirea lor, că de la hotărnicie 
încoace au stăpânit pe din două şi jeluitori şi pârâţi 
pentru 45 de ani şi după primirea pârâţilor ce se trag 
din Şerb şi din Frâncu care sunt mai mulţi şi mai 
întemeiaţi decât pricinuitorii ce se trag din Balea, am 
intrat în tragerea moşii Toplicenilor fiind cererea 
jeluitorilor să se despartă de pârâţi urmându-se 
trasul moşii întocmai prin semnele hotărnicii de mai 
sus numită. 

Trăsura despre Apus s-au pus sfoară din hotarul 
moşiei Marcea lângă o mâncătură de apă unde 
trece Drumul Udenilor, de curmeziş Drumul 
Giurgiului care semn este scris în hotărnicie ni l-au 
arătat şi moşnenii şi răzaşii din moşia Marcea, un 
diacon Dumitru cu cetaşii lui. Şi am tras de curmeziş 
în sus dă ţintea locului bisericii cei vechi prin locul 
din Drumul Giurgiului i prin locul crucii lui loan 
Gorgotă i pe lângă piscuri cu funii 56 stânjeni 73 
funia de stânjeni 25 stânjenul lui Şărban vodă ce se 
fac stânjeni 1.401 şi partea jumătate unde s-au făcut 
şi semn groapă. Dintr-acea groapă iarăşi în sus pe 
la cornul Buciumilor, pe marginea braniştii şi pe 
Drumul Scoarţii, iar cu funii 56 stânjeni 74 ce se fac 
stânjeni 1.404 unde despre Răsărit de marginea 
Drumului Scoarţii s-au făcut semn groapă care 
groapă tot spre Răsărit cade în dreptul unui păr şi 
măr ce sunt de la vale de casa lui Şerban Torova, 
iarăşi partea jumătate. Ș-acolea am stătut căci s-au 
împlinit suma stânjenilor de la capul moşii despre 
Apus, trăsura de la mijloc, negăsindu-se gârniţa cea 
văruită care se numeşte în hotărnicie la hotarul 
Marcii după arătarea Bebului diacon unul din pârâţi 
moşnean şi toplicean şi răzaş din Marcea, om în 
vârstă ca de 70 ani, de a căruia arătare s-au 
mulţămit şi topliceni moşneni şi a făcut groapa în 
tufiş despre Miază-noapte de drumul Udenilor 

numindu-să acolo hotarul Marcii. Şi din groapa acea 
s-au pus sfoara şi am tras în sus pe obrajie funii 53 
stânjeni 74 ce se fac stânjeni 13.324 unde s-au 
făcut groapa în tufe despre Răsărit de o leasă de 
mărăcini ce este în deal şi din groapă tot în sus prin 
siliştea Buciumului pe de la vale de un zarzăr, prin 
groapa puţului bătrân ce este în drumul dintre silişti 
şi pe obrajie, iar cu funii 53 stânjeni 74 ce se fac 
stânjeni 13.324 partea jumătate unde s-au făcut 
semn groapă despre Răsărit de marginea Drumului 
Orjanilor care merge la moară şi iarăşi am stătut 
împlinindu-se suma stânjenilor mijlocului moşii. 
Trăsura de la Răsărit iarăşi negăsindu-se semnul 
de două gârniţe văruite la hotarul Marcii, precum în 
hotărnicie scrie, au ieşit la noi diaconul Bebul, 
moşnean toplicean şi marcean şi ne-au arătat o 
rădăcină de copaci stejar care zicea că el l-au 
pomenit văpsit hotar al Marcii cu Topliceni, de unde 
vrând să punem sfoara, moşnenii Topliceni pricinuia 
că n-au fost hotaru<l> acolo ci mai spre Marcea şi 
că li să cotropeşte moşia. Noi şi ca să nu să 
întâmple mai mare prigonire între toţi am găsit cu 
cale la capul moşii despre Răsărit fiindcă semnul nu 
se găsi şi după arătarea Bebului diacon nu sunt 
odihniţi moşnenii să facem cercare peste tot 
curmezişul hotarului ca să vedem iese suma 
stânjenilor ce scrie hotărnicia din hotarul Marcii şi 
până-n hotarul Piteştilor şi cu partea lui loan zet 
Marica şi cu dania priotesii Despii (care cumpărători 
şi danie la celelalte două trăsuri n-au intrat). Și s-a 
pus sfoara din rădăcina copaciului, arătarea 
diaconului Bebul ş-am tras drept în sus pe despre 
Răsărit de eleşteu<l> Mărunţeilor şi pe coasta 
obrajei şi pe subt obrajie, pe lângă un agurizar mic 
în sus peste o vâlcea ce merge la Nâjlâlvie sus pe 
pisc şi prin redie şi pe drumul ce merge de la siliştile 
Buciumilor la Piteşti, până ce am coborât în vale şi 
pân luncă trecând drumul Giurgiului am mai coborât 
într-altă vale ce se cheamă Gura Gemenilor unde 
ajungând în dreptul pietrii hotarului Piteştilor care 
piatră este scrisă şi în hotărnicie s-au găsit funii 136 
ce se fac stânjeni 3.400 lipsă 12 funii ce fac stânjeni 
300 din suma stânjenilor ce se numesc în cartea de 
hotărnicie, unde zice la capul moşiei despre Răsărit, 
din hotarul Marcii şi până la hotarul Piteştilor funii 
148 ce se fac stânjeni 3.700. Pentru care lipsă ne- 
au îndemnat dreptatea de a-i căuta înapoi la hotarul 
Marcii fiind bănuială, iar nu înainte la hotarul 
Piteştilor, căci ne sta împotrivă peatra şi semnele 
hotărnicii cele adevărate. Şi aşa, faţă, aflându-se şi 
diaconul Bebul, ne-am întors înapoi iar cu sfoara şi 
după ce am lăsat funii 46 ce se fac stânjeni 1.150 

care să cadă la acel cap de moşie partea 
cumpărătorilor ot Marica şi dania priotesii Despii 
făcând groapă semn în tufe despre Răsărit de 
drumul ce merge de la Buciumi la Piteşti, din groapa 
aceasta s-au pus sfoara şi am mers la vale tot prin 
semnele cele arătate mai sus cu funii 51 ce se fac 
stânjeni 1.275 jumătate partea moştenirii unde s-au 
făcut semn groapă despre Miază-zi cu stânjeni cinci 
de drumul ce vine de la siliştile Buciumilor şi merge 
la Tunsul spre Argeş. Şi iarăşi din groapa aceasta la 
vale tot prin semnele ce am arătat mai sus pe 
despre Răsărit de eleşteu Mărunţeilor şi la vale prin 
rede cu funii 51 stânjeni 1.275 partea jumătate şi 
unde s-au împlinit s-au făcut şi semn groapă despre 
Miază-noapte cu stânjeni 20 de drumul ce vine 
dămlac sud Vlaşca şi merge la Argeş. Şi în dreptul 
gropii în lungu<l> moşii despre Apus fiindu-ne 
mergerea ca să îndreptăm hotarul subt coasta 
dealului s-au găsit şi două rădăcini de gârniţă mari, 
care rădăcini doi din moşnenii topliceni şi mărceni, 
numele lor Pană sin Şărb şi Costandin sin 
G<h>eorg<h>e ni le-au încredinţat că acelea sunt 
rădăcinile gârniţelor cele scrise în hotărnicie despre 
hotarul Marcea. 

Câte trele aceste trăsuri adunându-se fac stânjeni 
8.029, iar masă făcându-se rămân stânjeni 2.676 şi 
s-au împlinit suma hotărnicii care zic hotarnicii că s- 
au dat în două. 

După aceasta i-am întrebat şi pe pârâţi şi pe 
jeluitori care şi cu cetaşii lor pe unde primesc ca să 
le dăm părţile de moşie fiindcă jeluitorii cer să se 
desparţă. Şi unii, cei curşi din Balea cu fraţii şi verii 
lui ne-au răspuns că toată partea ce se numeşte 
Balea Şărb, Frâncul cu fraţii şi verii lor, adică 
jumătate moşia fiindcă este câmp şi se cade pe 
alături cu locuinţa lor căci ei şed pe cumpărătoarea 
ce o au de la Marica soţia Badii din sus de trăsura 
aceasta să le-o dăm pe din sus ca să o aibă şi 
pentru păşunea vitelor. Alţii, tot din ceata lor, care se 
trag din Şerb şi-şi au căminurile pe moşia 
Topliceanca din jos despre hotarul Marcea cerea ca 
pe de la vale să le-o dăm. lar jeluitorii cei curşi din 
loan Bădilă care au partea moşii jumătate, 
răspunseră că unde li să va <da> acolo şi primesc 
măcar că ei îşi au căminurile pe cumpărătoarea ot 
Marica şi li s-ar cădea să ceară şi ei pe dânsul. 

Intrarăm în cercetare ca să vedem a cărora din 
părtaşi cei pârâţi le este cererea mai temeinică, 
celor curşi din Balea sau celor curşi din Şerban 
(fiindcă Frâncu sin Voinea ziseră toţi că este 
pierdut). Şi atât dintr-a tuturor răspundere, cum şi 
după vederea căminurilor ce se află, ne 

încredinţarăm că este mai cu temei cererea celor 
curşi din Şărb sin Dragomir decât a celor traşi din 
Balea pentru că cei curşi din Şărb, au căminuri, 
case, livezi de pomi, livezi de fân, curături de hrană 
şi alte coprinsuri pe partea de la vale şi deosebit că 
au moştenire în hotarul Marcea ce este răzorită cu 
Topliceanca prin jumătatea satului lor Oarjăle în 
care hotar Marcea au moştenire şi cei curşi din 
Balea pricinuitori. 

lar la cuvântul curşi ce zic din neamul Bali că se 
strâmtorează cu păşunea vitelor nici un temei nu au 
pentru că pe moşie în care locuiesc ei acum, fiind tot 
a lor cumpărătoare de la Marica au şi loc slobod 
îndestul şi nici de nimeni n-au oprire. Şi aşa au 
rămas să dăm jumătate moştenirea partea pârâţilor 
pe de la vale şi jumătate partea moştenirii jeluitorilor 
pe de la deal după cum le şi detărăm să 
stăpânească. La capul despre Apus stânjeni 1.897 
la mijlocu<l> moşiei stânjeni 1.330 pl. la capul 
despre Răsărit stânjeni 1.275 pe care făcându-i 
masă rămân stânjeni 1.338 pentru care li s-au dat şi 
câte o carte de hotărnicie la mâna celor curşi din 
loan Bădilă jeluitori. 

lar pârâţilor le-au dat să stăpânească jumătate 
moştenirea partea lor ce li s-au cuvenit stânjeni 
1.338 masă pe de la vale pe lângă hotarul moşii 
Marcea unde îşi au cei mai mulţi dintr-înşii 


căminurile şi moştenirea vecinătăţii, însă stânjeni 
1,895 la capul moşii despre Apus din semnul ce s- 
au făcut părţii jeluitorilor şi la vale până în hotarul 
moşii Marcea care se stăpâneşte tot de dânşii i 
stânjeni 1.330 pl. la mijlocul moşii i iarăşi din partea 
jeluitorilor la vale şi stânjeni 1.275 la capul moşii 
despre Răsărit tot din semnul părţii jeluitorilor şi 
până în hotarul moşii Marcea unde s-au făcut 
groapă în tufe despre Miază-noapte cu 20 stânjeni 
de drumul ce vine de la şi merge la Argeş. 

Şi fiindcă pricinuitorii cei curşi din Balea pe 
această împărţeală nu se mulţumesc şi au cercat 
judecată la dumnealor boieri ispravnici cu părtaşii lor 
cei curşi din Şărb sin Dragomir Cerşanu cu pricină 
că nu-i sufere să stăpânească cu dânşii moşia ce li 
se dete pentru că acei părtaşi sunt şi după o cruce 
părtaşi cu dânşii şi că nu se trag din Şerb Cerşanu 
fiind alţi părtaşi tot de-ai lor din Şerb Cerşanu sin lui 
Dragomir unde după cercetarea ce li s-au făcut au 
rămas tot buni părtaşi cu aceia şi că bine li s-au dat 
moştenirea cu dânşii amestecați. 

Din care jumătate moştenirea ce li s-au dat cum și 
mai sus se coprinde cerând şi însuşi pricinuitorii ca 
să se desparță de părtaşii lor cei curşi din Şărb 
Cerşanu a-şi şti stăpânirea celor curşi din Şărb 
adică diaconului Dumitru i diaconului Pană şi 
diaconului loan cu cetaşii lor li s-au deosebit şi li s-au 

dat stânjeni 669 masă să-şi stăpânească pe de la 
vale pe lângă hotarul moşii Marcea unde îşi au 
căminurile, li s-au dat la mână şi cartea noastră de 
hotărnicie. 

lar lui Şărb i Voico Toroveşti cu cetaşii lor cei curşi 
din Balea cu verii şi fraţii lui le deterăm să 
stăpânească stânjeni 669 masă pe de la vale de 
partea celor curşi din loan Bădilă jeluitori și pe de la 
deal din cei curși din Şărb Cerşanu sin Dragomir 
însă stânjeni 7.034 la capul mai despre Apus i 
stânjeni 676 la mijlocul moşii şi stânjeni 6.374 la 
capul moşii despre Răsărit puind şi semne printre 
dânşii drept aceea au mai primit şi s-au odihnit toate 
părţile pe această alegere ce făcurăm şi mai vârtos 
şi după cercetarea dumnealor boierilor ispravnici, 
deterăm şi noi această carte a noastră la mâna celor 
curşi din Balea cu fraţii lui ca să-şi aibă stăpânirea 
întocmai aceasta. 

1805 septemvrie 30 

Sandu postelnic ot Roşii de Vede 

Sud Teleorman 

Şărb i Voicol Toroveşti cu cetaşii lor cei curşi din 
Balea cu fraţii lui cerând adeverirea aceştii alegeri 
ce au făcut-o orânduiţii hotarnici boiernaşi dreaptă şi 
cu orânduială fiind făcută, ca unii ce s-au mulţămit 
spre a-şi avea stăpânirea lor întocmai trecându-să 
în condica judecătorii li s-au adeverit şi de către noi 
aceasta. 

1805 octomvrie 18 


Fkk 


Văzută la înfăţişare dată de reclamantu<l> Stroe 
Torovescu şi cetaşii lui. Prezedent Costică Vărzaru. 
1853 mai 26, dela cu nr. 849/852 

Văzută la Trebunalul de Argeş.  Prez. Matei 
Cioranu. 1862 ghenar 2, dela nr. 893/856 


Fkăk 


Ocolniţa bisericii Sfântului Nicolae întocmai 
copiată după original 
Pentru conformitate preot N. Matheescu 


Arhivele Naţionale - Argeş, fond Parohia Sf. 
Nicolae Piteşti, dosar 1/1852-1864, f. 4-7. 

Copie, hârtie, filigran, transcriere realizată de 
preotul Nicolae Mateescu aflată în „Dosar pentru 
procesul moșii Vătășești cu casa răposatului Nae 
Socolescu și Ștefan Jieanu. 1852 septembrie 23”. 


2. 
1863 ianuarie 11, Piteşti. Sentința Tribunalului 
Argeş prin care recunoaşte dreptul de proprietate 

Bisericii Sf. Nicolae din Piteşti asupra unui teren de 
324 stânjeni în moşia Geamăna (Vătăşeşti) stăpânit 
de serdarul Ştefan Jianu şi Casa răp. N. Socolescu. 


Principatele Unite Române 
Tribunalu Distr. Argeşiu 
Nr. 4 


D-lor Eftimie Niculau şi Nicolae Chirculescu 
epitropii bisericii Sf. Nicolae din acest oraş prin 
suplica emisă Trib. la 4 sept. anul 1856 înreg. la no. 
5424 au indicat că acea sf. biserică au avut mai 
dinainte în posesie o moşie din trupul satului 
Geamăna ce-i zice şi Vătăşeşti şi că vede că zisa 
moşie să stăpâneşte jumătate de d. Sărdar Ştefan 
Jianu şi jumătate de Casa răp. Clucer Nicolae 
Socolescu, iar în ce chip o stăpânesc nu poate şti, 
că ca epitropi ai bisericii cere ca să se cheme în 
judecată amândouă aceste persoane de mai sus 
spre a se înfăţişa şi după dreptul ce va avea biserica 
să-şi afle îndestularea cuvenită. 

După legiuitele chemări făcute procesanţilor şi în 
urma mai multor ziare cu care s-au tot amânatu 
procesul acesta, s-a înfăţişat astăzi în judecată 
numai avocatul public precum şi d. Eftimie Niculau 
epitropu<I> sfintei biserici în lipsa d-lui Ştefan Jianu 
şi a d-lui lon Văleanu epitropu<l> Casei răp. Nicolae 
Socolescu care având chemările primite nu s-au 
arătat şi fiindcă după observaţiile făcute acest 
proces ce se găseşte intentat încă de la anul 1856, 
s-a văzut că de mai multe ori s-a amânat după 
cererea d-lui Văleanu pentru cuvânt că se afla 
deputat în Cameră, iar prin dovada dată de primirea 
celui din urmă sorociri nezicând nimic despre 
aceasta, Trib. pe cât are în vedere timpul de când 
procesul se găseşte în cercetarea sa pe baza art. 
251 din regulament în lipsa celor neveniţi a şi 
procedat în citirea actelor din dosar din care s-au 
văzut acestea. 

Că la anul 1858 înfăţişându-se reclamanta 
biserică prin procuratorul rânduit de epitropii ei d. 
Dimitrie Antonescu, atunci în constatarea dreptăţilor 
ce are biserica pe stânjeni ce-i pretinde, osebit de 
argumentele făcute, a presentat d. Antonescu şi 
două înscrise unul cu data 1832 aprilie 6 şi altul din 
1856 aprilie 16, cel dintâi în formă de însemnare sub 
aceeaşi slovă şi iscălitură ca din partea răp. lon 
Socolescu scriind lui Costache Cornăţeanu ca să 
îngrijească de biserică căci între alte venituri are şi 
un petic de moşie în Geamăna pentru care plăteşte 
câte lei cinci embatic însemnând şi pe faţă alţi lei 
zece pentru doi ani pe peticul de moşie Geamăna 

căci pe ani 20 s-a dat embatichiu înainte la răp. 
Partenică, iar cel din urmă dat ca din partea a câţiva 
locuitori din comuna Bradu de Sus, că biserica Sf. 
Nicolae au avut în stăpânire stânj. 324 şi (un ciric) în 
chirie de la deal de ei, alături cu Geamăna fiind 
dăruită de prioteasa Despa care e chiar şi în 
ocolniţa satului lor. 

Că la 11 august 1861 când iarăşi s-a înfăţişat 
procesul d. avocat public a mai înfăţişat o copie de 
pe ocolnică nelegalisată cu an vechi din a căria 
coprindere s-au văzut zicându-se că au venit Despa 
preoteasa soţia răp. popii Tănase şi nu avu zapis 
zicând cum că s-au răpus în vremea răsmeriţii, că a 
primit carte de blestem şi i s-a dat aceste trei delniţe 
să le stăpânească şi că socotind stânjeni şi dând şi 
celorlalţi pe delniţe, priotesii delniţe trei pe deplin 
stânj. 324, mai înfăţişând pe lângă acestea încă trei 
bilete care sunt reproduse în ziarul încheiat atunci 
sub nr. 1638 unul cu anul 1830 ghenarie 23, altul tot 
cu acest an 8: 9 şi cel din urmă cu anul 1831 
dechemvrie 2 adresate către chir Dincă Popovici 
prin care-l îndatorează să dea pentr-unul talere 22 
printr-altul talere 150 şi prin cel de-al treilea că au 
primit nişte argint şi că la 2 ghenarie 1862 tot d. 
avocat public prin înfăţişarea a dat de s-a văzut o 
ocolniţă cu anul 1805 în formă de hotărnicie 
subscrisă de Sandu postelnicu prin care dă şi Despii 
prioteasa să ţie stânjeni 324 ce au avut bărbatul ei 
danie precum a mai presentat şi un bilet cu anul 
1832 septembrie 6 subscris de lon Socolescu, acum 
încetat din viaţă, din a căreia coprindere s-a văzut 
arătând că mai are biserica a lua de la d-lui pe an 
talere 15 însă talere zece chiria locului şi talere cinci 
embaticu peticului de moşie Geamăna când tot 
atunci d. avocat în urma îndatoririi ce i se pusese au 
dat şi martori pe Pârvu Pană Torovescu şi Stroe 
loan ceea ce au arătat cu jurământ în biserică după 
cum se atestă din adresa protopopului nr. 2, căci 
înaintea zaverei aflându-se în devălmăşie la 
stăpânirea proprietăţilor ştiu că în toţi anii veneau 
preoţii bisericii de aduna veniturile locurilor şi la 
zaveră răp. loan Socolescu făcând hotărnicie n-a 
mai văzut pe preoţi să vie ca mai nainte a aduna 
venitul ce se aduna de către acesta, că despre d. 
Jianu nu cunosc ce amestec are, decât numai ştiu 
că este ca la vreo 15 ani de când s-au împărţit pe 
din două această proprietate cu numitul. 

S-a mai observat după aceasta şi răspunsurile 
date de d. Ştefan Jianu de primirea sorocirilor unde 
arată că proprietatea sa o are de zestre fără nicio 
împrejurare şi nici cunoaşte a se învecina cu vreo 
moşie a bisericii şi alte. 

D. avocat public după ce şi astăzi au stăruit tot în 
argumentele de mai nainte a mai adăugat că prin 
actele ce a înfăţişat a probat dreptul de proprietate 
ce au avut Despa prioetesa pe aceşti 324 stânjeni 
moşie ce în urmă a devenit danie bisericii pe care o 
reprezintă, că din înscrisele d-lui loan Socolescu se 
învederează că acesta plătea bisercii un oarecare 
embatic pentru aceşti stânjeni şi din aceasta se 
constată că numitul nu era adevăratul posesor, că 
din arătarea martorilor bazată pe jurământ se atestă 
că biserica au avut în posesie arătaţii stânjeni 
adunându-i venitul până la zaveră prin preoţii săi, că 
ceea ce va fi mijlocind între d. Jianu cu Casa 
Socolescului nu poate privi pe biserica decât că d- 
lui stăruieşte să se îndatoreze Casa răp. Socolescu 
şi d. Jianu a lăsa în posesia bisericii stânjeni pretinşi 
despre al căror venit şi tăierea pădurii de pe ei se 
rezervă a-şi căuta mai în urmă, îndatorindu-se 
numai acum la plata cheltuielilor ce au făcut biserica 
cu punerea de avocaţi şi altele care se suie la cifra 
de lei o mie cinci sute no. 1500. 

Sentința Tribunalului 

Tribunalul, 

Având în vedere că obiectul procesului pentru 
care este chemat a se pronunţa constă în cererea 
făcută de către d-lor epitropii bisericii cu patronajul 
Sf. Nicolae dintr-acest oraş care s-a reprezentat şi 
prin d. avocat public de a se îndatora Casa răp. 
Nicolae Socolescu de aici şi d. Ştefan Jianu să-i 
lase în posesie suma de stânjeni de moşie trei sute 
douăzeci şi patru ce o are de danie de la Despa 
pioteasa în trupul comunii Geamăna ce-i zice şi 
Vătăşeşti şi pe care numiții i-a împărţit pe din două. 

Având în vedere conclusiunile d-lui MN. 
Negulescu reprezentantul Ministerului Public de 
lângă acest Tribunal. Considerând că din ocolnica şi 
hotărnicia ce s-a presentat de d. avocat public la 
înfăţişările de mai nainte şi reproduse în practică în 
fragment se constată că Despa prioteasa i se dă 
dreptul de a stăpâni trei sute douăzeci şi patru 
stânjeni moşie pe lângă hotarul Piteştilor. 

Considerând că osebit de acestea d. Avocat a 
mai înfăţişat tot atunci şi mai multe obiecte, bilete, 
precum acela cu anul 1832 aprilie 6 şi acela cu anul 
1832 septembrie 6 şi altele ale răp. loan Socolescu 
din a cărora coprindere se dovedeşte că biserica 
reclamantă are în adevăr posesie pe moşia din 
Geamăna şi pentru care numitul Socolescu declară 
prin trânsele că a luat cu embatic câte lei cinci 
precum şi că mai datora bisericii la anul 1832 
septembrie 6 talere 15 dintre care 10 chiria unui loc, 
iar cinci embaticul peticului de moşie. 

Considerând că atât din coprinderea acestor acte 
împotriva cărora în tot cursul procesului nu s-a adus 
vreo defăimare căci pârâţii n-au voit a veni la 
înfăţişare cât şi din arătarea martorilor încredinţată 
cu jurământ în sf. biserică se probeasă că biserica 
reclamantă a avut în posesie pretinşii stânjeni de 
moşie până la zavera adunându-se venitul de către 
preoţii săi, iar de atunci de când lon Socolescu şe-a 
făcut hotărnicie a văzut-o stăpânindu-se de către 
acesta fără să ştie cum. 

Considerând că d. Ştefan Jianu la nici una din 
înfăţişările ce s-a dat procesului n-a venit la Trib. ca 
să înfăţişeze actele ce va avea pe stânjenii de 
moşie cu care să-şi constate titlurile şi dreptul ce se 
crede a avea pe stânjenii de moşie ce stăpâneşte 
din cei în chestiune. 

Considerând din toate acestea că pârâţii 
stăpânesc aceşti stânjeni fără nici un drept sau 
temei pe cât n-a venit să facă opuneri legale la 
cererea reclamantei biserici. 

Considerând că reclamanta biserică prin 
intentarea acestui proces la anul 1856 n-a lăsat să 
treacă termenul prescripţiunii a-l stăpâni cu rea 
credinţă pe câtă vreme, cât pentru casa 
Socolescului acesta începe a curge de la anul 1832 
că ei până aici răp. lon Socolescu a plătit embatic 
după cum se vede din biletele sale, iar d. Jianu se 
găseşte stăpânind numai de vreo 15 ani după cum 
au arătat martorii şi după un astfel de chip a fost 
reclamanta în facultate a-şi revendica dreptăţile sale 
şi considerând după art. 1, cap. II, partea VI din 
Codul Civil cu împrejurările de mai sus şi-a probat 
cererile. 

Judecată în virtutea acestora în numele mării sale 
domnitorului Principatelor Unite Alecsandru loan l-iu 
conform şi cu concluziunile d-lui representant al 
Ministerului Public hotărăşte ca Casa răp. N. 
Socolescu şi d-ni Ştefan Jianu să lase în 
desăvârşită posesie a bisericii reclamantă suma de 
trei sute douăzeci şi patru stânjeni moşie din 
comuna Geamăna ce i-au însuşit fără niciun drept 
pe lângă care va mai plăti şi lei una mie cheltuieli 
făcute de biserică de la anul 1856 cu aducere de 
martori şi punere de procuratori în care intră şi taxa 
de 4 lei. 

Aceasta fiind sentinţa Trib. partea nemulțumită 
are dreptul de apel la onor Curte Apelativă Civilă 
secţia | în termen de două luni. 

Judecaţii în lipsă se pot folosi şi de sorocu oposiţii 
de opt zile către acest Trib. de va dovedi legalmente 
cauzele ce i-a poprit de n-a venit astăzi calculându- 

se amândouă soroacele din ziua primirii copii de 
sentinţă. 
Membri M.I. Vladimirescu 
N.T. Grigorescu 
1863 ianuarie 11, Nr. 493/1856 
Gref. |. Ştefănescu 


Arhivele Naţionale — Argeş, fond Parohia Sf. 
Nicolae Piteşti, dosar 1/1852-1864, f. 18-21. 


3. 

1873 mai 5, Bucureşti. Sentința Curţii de Apel 
Bucureşti prin care reformează sentința Tribunalului 
Argeş şi apără Casa răp. N. Socolescu de acţiunea 
în revendicare a moşiei Geamăna intentată de 
Epitropia Bisericii Sf. Nicolae din Piteşti. 


Curtea Apelativă Secţia l-a 

Anul 1873 mai 5 

Membri presinţi 

D. Adolf Cantacuzino, preşedinte 
Gheorghe Economu 

Apostol Mănescu 

Petre Ştefănescu, membri presinţi 


Fotoliul Ministerului Public ocupat de d. G. Schina 
procurorile de secţiune 
No. 172. 


Astăzi fiind la ordinea zilei examinarea procesului 
civil dintre Epitropia Bisericii Sf. Nicolae din Piteşti 
cu Epitropia Casei Socolescu şi Ştefan Jianu. S-a 
presentat apelantului Ştefan Jianu asistat de avocat 
Nicolae Serghescu asemenea şi d. T. Socolescu 
moştenitorul autorului Nae Socolescu asistat şi de 
avocat Petre Grădişteanu cum şi intimata Epitropia 
Bisericii Sf. Nicolae din Piteşti prin epitropul actual al 
acei biserici d. loan Purcăreanu în puterea procurii 
Primării Piteşti no. 663/1873. 

S-a dat citire apelului făcut care văzându-se dat 
în condiţiunile legei s-a admis. Asemenea s-a dat 
citire sentinţei Tribunalului no. 4/1863 prin care 
hotărăşce ca Casa răp. Nicolae Socolescu şi Ştefan 
Jianu să lase în desăvârşită posesie a bisericii 
reclamantă suma de 324 stânjeni moşie din comuna 
Geamăna ce s-a însuşit fără nici un drept pe lângă 
care va mai plăti şi lei 1000 cheltuieli făcute de 
biserică de la anul 1856 cu aduceri de martori şi 
punere de procuratori în care intră şi taxa. 

Mai înainte d-a se discuta procesul în fond s-a 
văzut jurnalul no. 1988/1872 prin care s-a 

pronunciat perimarea apelului făcut de Ştefan Jianu 
contra sentinţei Tribunalului Argeş no. 4/1863. 

S-a întrebat de d. Preşedinte că în urma acestui 
jurnal ce rol mai are d. Jianu prin procuratorele său 
d. Sergescu, răspunse că conform legii face 
intervenţiune la Curte în proces. 

D. Grigorescu advocatul Bisericii Sf. Nicolae 
luând cuvântul zise că intervenţiunea nu se poate 
face la Curte că în cazul de faţă intervenientul a 
figurat atât la Tribunal cât şi la Curte. Că în urmă 
Curtea după cererea epitropilor bisericii văzând că a 
trecut termenul prescris de lege pentru perempţiune 
a pronunţat perempţiunea. 

Că lucrările petrecându-se astfel intervenţiunea 
nu poate fi admisibilă. 

D. procurore opinia pentru respingerea 
intervenţiunei, Curtea pentru motivele din deciziune 
a respins cererea de intervenţiune făcută de d. 
Ştefan Jianu. 

După acestea dându-se în fond cuvântul 
apelantului Socolescu, acesta prin advocatul său 
Petre Grădişteanu zise că procesul de faţă este o 
acţiune în revendicaţiune, Epitropia Bisericii Sf. 
Nicolae din Piteşti revendică de la clientele său şi de 
la d. Jianu 324 stânjeni din hotarul Geamăna. 

Această revendicaţiune nu şi-o întemeiază pe 
niciun titlu legal şi acele acte pe care se întemeiază 
Trib. de admite acţiunea în revendicaţiune sunt acte 
relative la alţi stânjeni de moşie, nu la aceia ce se 
posedă, prin urmare, dar n-are decât a cere de la 
Curte ca să respingă această acţiune ca neprobată. 
Prin actele însă ce presentăm, constatăm că 
posedăm jumătate din stânjenii ce se revendică de 
la 1821 şi acţiunea s-a intentat la 1854 prin urmare 
avem posesiunea şi de bună şi de rea-credinţă, cere 
şi cheltuieli de instanciă. 

D. Grigorescu luând cuvântul cere confirmarea 
sentinţei Tribunalului deoarece din actele 
menţionate în sentinţă rezultă că locul ce se 
revendică este proprietate a bisericii şi că rău se 
posedă de apelanţi. 

În ceea ce priveşce prescripţiunea, această 
prescripţiune nu ni se poate opune deoarece 
epitropia, deşi a posedat, însă nu în numele 
persoanei sale, cere şi cheltuieli de judecată. 

D. procurore se uni cu concluziile d-lui 
Grădişteanu. După acestea Curtea a pronunciat 
următoarea decisiune. 

Decisiune 

Asupra cererii de intervenţiune la Curte făcută de 
d. Ştefan Jianu. Având în vedere în regulă generală 
că o cerere de intervenţiune nu se poate face la 
Curte. Că o intervenţiune nu se poate face decât de 

o persoană care n-a figurat în instancie. Că în 
spesie Jianu a figurat atât la Tribunal cât şi aici la 
Curte şi Curtea provocată de cererea Bisericii Sf. 
Nicolae d-a perima, instancia a pronunciat prin 
jurnalul no. 1988/1872 perempţiunea apelului. Că 
prin urmare, dar cererea de intervenţiune nu este 
fondată, Curtea o respinge. 

În ceea ce priveşte chestiunea în fond. Având în 
vedere apelul făcut de Gheorghe Văleanu tutorele 
casei Socolescu. Având în vedere că acest apel s-a 
găsit dat în condiţiunile legii şi s-au admis. Având în 
vedere că apelantul Socolescu prin apelul său tinde 
d-a se reforma sentinţa Tribunalului şi a fi apărat 
dânsul de acţiunea în revendicaţiune intentată de 
Epitropia bisericii Sf. Nicolae din Piteşti pentru 324 
stânjeni de loc din moşia Geamăna deoarece zisa 
epitropie nu probează prin nimic serios această 
cerere şi deoarece dânsul apelantul are în favorul 
său prescripţiunea atât de bună-credinţă cât şi de 
rea-credinţă posedând locul în litigiu de la 1821 
până la 1854. Având în vedere că după cum resultă 
din dezbaterile şi actele excelate de părţi apelantul 
Socolescu a posedat locul ce se revendică de 
Biserica Sf. Nicolae de la 1821 până la 1854. Că 
prin urmare, acest mijloc peremptoriu este oposabil 
epitropiei Bisericii Sf. Nicolae. Că titlurile bisericii pe 
care se întemeiază Tribunalul d-a admite acţiunea în 
revendicaţiune intentată de intimată, nu constituie 
dreptul său asupra acestor stânjeni ce se revendică, 
ci la hotărnicia moşii Geamăna. Că astfel fiind 
acţiunea nefondată şi apelul lui Socolescu admisibil. 

Pentru aceste motive 

În unire cu conclusiunile d-lui procurore Schina 

În virtutea Legii 

Decide, 

Admite apelul făcut de Gheorghe Văleanu 
tutorele Casei Socolescu. Reformează sentinţa 
Tribunalului Argeş nr. 4/1863 şi apără pe d. 
Socolescu de acţiunea în revendicaţiune a moşii 
Geamăna intentată de epitropia Bisericii Sf. Nicolae 
din Piteşti. Se condamnă intimaţii a plăti d-lui 
Socolescu lei noi cincizeci cheltuieli de judecată. 
Decisiunea este supusă recursului în casaţie şi 
revizuirei conform legii. Dată şi pronuciată în şedinţă 
publică în capitala Bucureşti astăzi cinci mai 1873. 

Adolf Cantacuzino,  G.D. Economu, PP. 
Ştefănescu, Apostol Mănescu. 

Grefier, N.P. Geani 


Arhivele Naţionale — Argeş, fond Parohia Sf. 
Nicolae Piteşti, dosar 2/1873-1881, f. 1, 18. 

Statistica scriitorilor de documente 
din Ţara Românească în secolul al XVIl-lea 


Odată cu apariția conceptelor umaniste, a ideilor 
materialiste, în Europa Răsăriteană din secolul al 
XVII- lea a început mișcarea de formare a culturii 
naţionale. Transformările de natură economico- 
socială, intensificarea schimburilor comerciale între 
orașe, între sate și orașe, centralizarea politică şi 
instituțională au impus și apariția unei culturi noi, 
laice, citadine]. Comparativ cu Occidentul, Sud- 
Estul european a resimțit mai târziu valul de cultură, 
vinovată pentru aceasta fiind dominaţia turcească. 

În prima parte a secolului al XVII-lea, cu sprijinul 
tipografiei aduse de la Kiev la Târgoviște, începe 
tipărirea unor cărţi religioase în limba română. 
Tipărirea acestora nu a însemnat introducerea totală 
a limbii poporului în biserică fiind un procedeu 
anevoios și de lungă durată; era vorba în principiu 
de cărți de morală religioasă, predici, învățături. 
Literatura slavă bisericească nu dispăruse din Ţările 
Române. Întreaga cultură a epocii lui Matei 
Basarab a fost subordonată câtorva idealuri majore 
ale timpului, între care cel mai puternic a fost 
cultivarea tradiţiei istorice. Epoca lui Matei Basarab 
a însemnat un moment victorios pentru limba 
naţională, deoarece începe citirea Cazaniei în limba 
română, iar Evanghelia și Apostolul se citesc timid 
spre finalul secolului, în timpul lui Șerban 
Cantacuzino2. Protector cultural cu accentul unui 
ortodox cruciat și antiotoman, Basarab va sprijini 
împreună cu doamna sa, Elina, activitatea din 
mânăstiri și biserici, păstrătoare ale tradiţiei 
culturale slavone, dar şi cu un rol însemnat în 
oficializare limbii române”. 

În secolul al XVII-lea, sinteza din cultura română 
prezintă trăsături asemănătoare unor sinteze 
efectuate în alte centre culturale europene. Locul 
ocupat de cărturarii de slavonie nu mai este 
apanajul feţelor bisericești, deoarece încă din 
secolul trecut o parte dintre boieri au intrat în 
rândurile știutorilor de carte, scriind în limba 
română. Printre cei care învățau cum se alcătuiesc 
documentele cancelariei se găseau şi alţi dregători, 
care nu făceau parte din personalul cancelariei, dar 
care erau apropiaţi ai domnului. Documentele astfel 
întocmite erau citite de marele logofăt sau de 
logofătul al II-lea (vtori logofăt). 

Analiza documentelor studiate arată că numărul 
scriitorilor de documente în limba slavonă scade și 

crește numărul celor care au scris în limba română. 
Aceasta era tot mai utilizată pentru încheierea 
anumitor contracte (zapise), a diatelor, a cărţilor de 
hotărnicii, etc. Astfel, numai în prima parte a 
secolului al XVII-lea au fost atestate aproximativ 655 
de documenteS în limba română și un număr 
semnificativ mai mic de documente în limba 
slavonă. 

În urma analizei statistice realizată pe baza 
documentelor studiate, se poate desprinde 
următoarea concluzie privind scriitorii de documente 
din cancelaria de la Târgoviște: 















































Scriitori de Numărul Procent 
documente 
Grămătici 16 6.67% 
Logofeți 88 36.67% 
Spudei 4 1.64% 
Scriitori 1 0.41% 
Popi 36 14.76% 
Al doilea logofăt 2 0.82% ] 
Logofeţel 1 0.41% 
Portar 1 0.41% 
Postelnic 2 0.82% 
Spătar 1 |___0.41% 
Sluger 1 0.41% 
Scriitori de 86 35.83% 
documente fără 
statut social 
menționat 











Surse: Catalogul documentelor Țării Românești, vol. III 
(1621-1632), volum întocmit de Doina Duca — Tinculescu, 
Marcel Dumitru Ciucă, București, Serviciul de Publicaţii și 
valorificare al Direcţiei generale a Arhivelor Statului, 1978; 
Ibidem, vol. IV(1633-1639), volum întocmit de Marcel - 
Dumitru Ciucă, Doina Duca -— Tinculescu, Silvia Vătafu — 
Găitan, 1981; Ibidem, vol. V (1640-1644), 1985; Ibidem, 
vol. VI (1645-1649), volum întocmit de Marcel- Dumitru 
Ciucă, Silvia Vătafu- Găitan, București, 1993; Ibidem, vol. 
VII (1650-1653), volum întocmit de Marcel- Dumitru 
Ciucă, Silvia Vătafu- Găitan, Melentina Bâzgan, 
București, 1999, Ibidem, vol. VIII (1654-1656), volum 
întocmit de Marcel -Dumitru Ciucă, Dragoș Șesan, Silvia 
Vătafu-Găitan, Mirela Comănescu, București, 2006; DRH, 
B, vol. XXI (1626-1627), volum îngrijit de Andrei Oțetea, 
David Prodan, 1965; Ibidem, vol. XXII (1628-1629), volum 
întocmit de Damaschin Mioc, 1969; /bidem, vol. XXIV 

(1633-1634), volum întocmit de Damaschin Mioc, Sașa 
Caracaș, Constantin Bălan, 1974; Ibidem, vol. XXV 
(1635-1636), volum întocmit de Damaschin Mioc, Maria 
Bălan, Ruxandra Cămărășescu, Coralia Fotino, 1985; 
Ibidem, vol. XXX (1645), volum întocmit de Violeta Barbu, 
Marieta Chiper, Gheorghe Lazăr, București, Editura 
Academiei Române, 1998; , DRH, B, vol. XXXI (1646), 
volum întocmit de Violeta Barbu, Constantina Ghițulescu, 
Andreea lancu, Gheorghe Lazăr, Oana Rizescu, DRH, B, 
vol. XXXII (1647); DRH, B, vol. XXXII (1647), volum 
întocmit de Violeta Barbu, Gheorghe Lazăr și a colaborat 
Oana Rizescu, București, Editura Academiei Române, 
2001; DRH, B; vol. XXXIII (1648), , volum întocmit de 
Gheorghe Lazăr, Constanţa Vintilă — Ghiţulescu, Andreea 
lancu, Bucureşti, Editura Academiei Române, 2006; 
DRH, B, vol. XXXIV (1649), volum întocmit de Violeta 
Barbu, Gheorghe Lazăr, Oana Rizescu, București, 
Editura Academiei Române, 2002; DRH, B; vol. XXXV 
(1650), volum întocmit de Violeta Barbu, Constanţa 
Ghiculescu, Andreea lancu, Gheorghe Lazăr, Oana 
Rizescu, București, Editura Academiei Române, 2003; 
DRH, B; vol. XXXVI (1651), volum întocmit de Oana 
Rizescu și Marcel- Dumitru Ciucă, București, Editura 
Academiei Române, 2006; DRH, B; vol. XXXVII (1652), 
volum întocmit de Violeta Barbu, Constantin Bălan, 
Florina Manuela Constantin, București, Editura 
Academiei Române, 2006. 

Documente privind istoria României (D.I.R.), veacul 
XVII B. Ţara Românească, vol. | (1601-1610), redactor 
responsabil Mihail Roller, București, Editura Academiei 
Populare Române, 1951, Ibidem, vol. Il (1611-1615), 
responsabil lon lonașcu, 1951; Ibidem, vol. III (1616- 
1620), redactor responsabil Mihail Roller, 1951; 
Documente privind istoria orașului București, redactor 
responsabil Florian Georgescu, Paul Cernovodeanu, 
loana Cristache Panait, București, Editura SPC Muzeul 
de Istorie al orașului București, 1960; Documente 
referitoare la istoria județului Teleorman, 1441-1700. 
Catalog, vol. |, întocmit de Maria Georgescu şi Gheorghe 
Popa, București, 1989; Mihail M. Andreescu, Documente 
muntene referitoare la Mitropolia Țării Românești, 
Mănăstirea Argeş și Episcopia Argeșului. Anii 1492-1823 
( Scoase din Condicele Mitropoliei Țării Românești și 
Episcopiei Argeșului), București, 2004; lonașcu, |., 
Documente bucureștene privitoare la proprietățile 
mânăstirii Colțea, București, Fundaţia Regele Carol |, 
1941; lorga, Nicolae, Studii și documente cu privire la 
istoria românilor, vol. V, Cărţi domnești, zapise și răvașe, 
București, editura Ministerului de Instrucție, 1903; Ibidem 
„vol. VI, Cărţi domnești, zapise și răvaşe, 1904; Potra, 
George, Documente privitoare la istoria orașului 
București (1594-1821), București, Editura Academiei 
Republicii Populare Române, 1982; Ibidem, Tezaurul 
documentar al județului Dâmbovița (1418-1800), Muzeul 
Județean Dâmboviţa, 1972; Rafailă, Grina -Mihaela, 
Documentele epocii brâncovenești în colecţiile Muzeului 
Municipiului București, Bucureşti, editura Muzeului 
Municipiului București, 2008, FEadem, Actele domniei lui 
Șerban Cantacuzino aflate în patrimoniul Muzeului 

Municipiului Bucureşti, București, editura Muzeului 
Municipiului București, 2014; Soare, lon, Documente 
slavo-române păstrate în arhivele din Oltenia, Râmnicu- 
Vâlcea, editura Conphys, 2005; Szemkovics, Laurenţiu- 
Ștefan, Documente de la Constatin Brâncoveanu 
referitoare la mânăstirea Argeșului (1688-1703), Piteşti, 
Editura Ordessos, 2016. 


În total au fost identificați 240 de scriitori, dintre 
care un procent de 45.39% revine scriitorilor 
profesioniști (logofeţi, grămătici, spudei, scriitori), 
micii dregători au 3.30% (logofăt al doilea, logofeţel, 
postelnic, portar, spătar, sluger), Biserica prin 
intermediul preoților fiind înregistrată cu un procent 
de 15.48%, iar scriitorilor menţionaţi fără statut 
social le revine un procent de 35.83%. 

Comparativ cu situaţia întâlnită la Târgoviște, în 
cadrul cancelariei domnești din București, rezultatul 
statistic este următorul: 





















































Scriitori de Numărul Procent 
documente 
Dieci 3 1.73% 
Grămătici 20 11.56% 
Logofeți 85 49.13% 
Spudei 11 6.35% 
Piseţ 1 0.57% 
Scriitori 1 0.57% 
Al doilea logofăt 4 2.30% 
ALtreilea logofăt 1 0.57% 
Logofeţel 1 0.57% 
Popi 1 0.57% 
Şetrar 1 0.57% 
Şufar 2 1.15% 
Scriitori de 42 24.27% 
documente cu statut 
social omis 





Surse: Catalogul documentelor Țării Românești, vol. III 
(1621-1632); Ibidem, vol. IV ( 1633-1639), Ibidem, vol. V 
(1640-1644), 1985; Ibidem, vol. VI (1645-1649), volum 
întocmit de Marcel- Dumitru Ciucă, Silvia Vătafu-Găitan, 
București, 1993; Ibidem, vol. VII (1650-1653), volum 
întocmit de Marcel-Dumitru Ciucă, Silvia Vătafu-Găitan, 
Melentina Bâzgan, București, 1999, Ibidem, vol. VIII 
(1654-1656), volum întocmit de Marcel -Dumitru Ciucă, 
Dragoș Şesan, Silvia Vătafu-Găitan, Mirela Comănescu, 
București, 2006 DRH, B, vol. XXI (1626-1627), volum 
îngrijit de Andrei Oțetea, David Prodan, 1965; Ibidem, vol. 
XXII (1628-1629), volum întocmit de Damaschin Mioc, 
1969; Ibidem, vol. XXIV (1633-1634), volum întocmit de 
Damaschin Mioc, Sașa Caracaș, Constantin Bălan, 1974; 
Ibidem, vol. XXV (1635-1636), volum întocmit de 
Damaschin Mioc, Maria Bălan, Ruxandra Cămărășescu, 
Coralia Fotino, 1985; /bidem, vol. XXX (1645), volum 
întocmit de Violeta Barbu, Marieta Chiper, Gheorghe 

Lazăr, București, Editura Academiei Române, 1998; , 
DRH, B, vol. XXXI (1646), volum întocmit de Violeta 
Barbu, Constantina Ghiţulescu, Andreea lancu, Gheorghe 
Lazăr, Oana Rizescu, DRH, B, vol. XXXII (1647); DRH, B, 
vol. XXXII (1647), volum întocmit de Violeta Barbu, 
Gheorghe Lazăr şi a colaborat Oana Rizescu, București, 
Editura Academiei Române, 2001; DRH, B; vol. XXXIII 
(1648), , volum întocmit de Gheorghe Lazăr, Constanţa 
Vintilă — Ghiţulescu, Andreea lancu, București, Editura 
Academiei Române, 2006; DRH, B, vol. XXXIV (1649), 
volum întocmit de Violeta Barbu, Gheorghe Lazăr, Oana 
Rizescu, București, Editura Academiei Române, 2002; 
DRH, B; vol. XXXV (1650), volum întocmit de Violeta 
Barbu, Constanţa Ghiculescu, Andreea lancu, Gheorghe 
Lazăr, Oana Rizescu, București, Editura Academiei 
Române, 2003; DRH, B; vol. XXXVI (1651), volum 
întocmit de Oana Rizescu și Marcel- Dumitru Ciucă, 
București, Editura Academiei Române, 2006; DRH, B; 
vol. XXXVII (1652), volum întocmit de Violeta Barbu, 
Constantin Bălan, Florina Manuela Constantin, București, 
Editura Academiei Române, 2006; 

Documente privind istoria României (D.I.R.), veacul 
XVII B. Țara Românească, vol. | (1601-1610), redactor 
responsabil Mihail Roller, București, Editura Academiei 
Populare Române, 1951, /bidem, vol. Il (1611-1615), 
Ibidem, vol. III (1616-1620); Documente privind istoria 
orașului București, redactor responsabil Florian 
Georgescu, Paul Cernovodeanu, loana Cristache Panait, 
București, Editura SPC Muzeul de Istorie al orașului 
București, 1960; Documente referitoare la istoria județului 
Teleorman, 1441-1700. Catalog, vol. |, întocmit de Maria 
Georgescu și Gheorghe Popa, București, 1989; lorga, 
Nicolae, Studii și documente cu privire la istoria românilor, 
vol. V, Cărţi domnești, zapise și răvașe, București, editura 
Ministerului de Instrucție, 1903; Ibidem , vol. VI, Cări 
domnești, zapise și răvașe, 1904; Potra, George, 
Tezaurul documentar al județului Dâmboviţa (1418-1800), 
Muzeul Județean Dâmboviţa, 1972; Rafailă, Grina- 
Mihaela, Actele domniei lui Șerban Cantacuzino aflate în 
patrimoniul Muzeului Municipiului București, București, 
editura Muzeului Municipiului București, 2014; Eadem, 
Catalogul documentelor lui Gheorghe Duca aflate în 
colecțiile muzeului Municipiului București în „București- 
Materiale de Istorie și Muzeografie”, XXV, București, 
editura Muzeului Municipiului București, 2011, pp. 163- 
177; Eadem, Actele domniei lui Gheorghe Ghica aflate în 
colecția de “Documente” a muzeului Municipiului 
București în  „București- Materiale de Istorie și 
Muzeografie”, XXIII, București, Editura Muzeului 
Municipiului București, 2009, pp. 161-168; Eadem, 
Catalogul documentelor lui Constantin Șerban aflate în 
colecțiile Muzeului Municipiului Bucureşti în „București- 
Materiale de Istorie și Muzeografie”, XXII, București, 
Editura Muzeului Municipiului Bucureşti, 2008; Soare, 
lon, Documente slavo-române păstrate în arhivele din 
Oltenia, Râmnicu- Vâlcea, Editura Conphys, 2005. 


Așadar, în total scriitori - 173, din care scriitori 
profesioniști 69.90% (logofeţi, grămătici, spudei, 

scriitori, pisețţ, dieci), mici dregători 5.83% (al doilea 
logofăt, al treilea logofăt, logofeţel, șetrar, șufar), iar 
procentul scriitorilor de documente fără statut social 
fiind de 24.27%. 

Pentru actele particulare, în cea mai mare parte, 
emitenţii sunt bărbaţi care vând împreună cu fiii, 
fraţii si mai târziu cu soțiile lor, moșii sau diverse 
părţi din moșii, însă apar și femei în calitate de 
vânzător- cumpărător uneori însoțite de copii. Acest 
fapt confirmă exercitarea drepturilor juridice ale 
acestora. Interesantă este tranzacţia încheiată între 
două femei datând din data de 20 iulie 16856, așa 
cum este de remarcat și diata boieroaicei, Despa 
Vistiereasa din Hârtiești- Muscel, egumenului de la 
mânăstirea Negru Vodă din Câmpulung, datată 17 
iulie 1666: „Adică eu Despa vistiereasa vistierului 
lane din Hârtiești scriu și mărturisesc cu acest zapis, 
ca să fie de mare credinţă la mâna părintelui Vasilie, 
igumenul de la Sfânta mânăstire de la Câmpulung și 
a tot soborul sfintei mânăstiri trei locuri de pământ și 
cu vadul de moară, ce este într-însa, care loc și vad 
mi-au dat Pană Mavhranghi pentru paisprezece 
galbeni, ce mi-au fost dator...și pentru mai 
adevărată credinţă, știind carte, am iscălit mai jos”! . 

Din punct de vedere social, tranzacţiile erau 
făcute de ţăranii liberi, membrii unei obști sătești, 
mici boieri, negustori, meșteșugari, militari, mari 
dregători. 

Scriitori de documente particulare pentru secolul 
al XVII-lea: 


























Scriitori de Numărul Procent 
documente 

Dieci 45 2.98% 
Grămătici 59 3.90% 
Logofeți 463 30.68% 
Logofeței 6 0.40% 
Dascăli 25 1.65% 
Spudei 6 0.40% 
Diaconi 69 4.57% 
Călugăr 1 0.06% 
lerodiaconi 2 0.12% 
leromonah 1 0.06% 
Popi 374 24.78% 
Armas 4 0.26% 
Aprod 8 0.53% 
Ban 2 0.12% 
Cămăraş 2 0.12% 
Căpitan 4 0.26% 
Ceaus 5 0.38% 

L Clucer 8 |_ 0.53% 
Cofetar 1 0.06% 
Comis 4 0.26% 
Cupeţ 2 0.12% 

lerei 3 0.19% 
luzbașşa 10 0.66% 
Negustor 1 0.02% 
Paharnic 28 1.85% 
Pârcălab 2 0.12% 
Pitar 7 0.46% 
Portar 7 0.46% 
Postelnic 37 2.45% 
Sluger 3 0.19% 
Spătar 8 0.53% 
Stolnic 1 0.06% 
L Sudeţ 2 |_0.12% 
Şetrar 1 0.06% 
Vătaf 6 |_0.39% 
Vistier 2 0.12% 
Vornic 10 0.66% 
Zugrav 3 |_0.19% 
Copil de casă 4 0.26% 
Scriitori de 284 18.82% 
documente fără 
statut social 
menționat 














Surse: Catalogul documentelor Țării Românești, vol. III 
(1621-1632); Ibidem, vol. IV (1633-1639); Ibidem, vol. V 
(1640-1644), 1985; Ibidem, vol. VI (1645-1649), volum 
întocmit de Marcel- Dumitru Ciucă, Silvia Vătafu- Găitan, 
București, 1993; Ibidem, vol. VII (1650-1653), volum 
întocmit de Marcel- Dumitru Ciucă, Silvia Vătafu- Găitan, 
Melentina Bâzgan, București, 1999, /bidem, vol. VIII 
(1654-1656), volum întocmit de Marcel-Dumitru Ciucă, 
Dragoș Șesan, Silvia Vătafu-Găitan, Mirela Comănescu, 
București, 2006; DRH, B, vol. XXI (1626-1627), volum 
îngrijit de Andrei Oțetea, David Prodan, 1965; /bidem, vol. 
XXII (1628-1629), volum întocmit de Damaschin Mioc, 
1969; Ibidem, vol. XXIV (1633-1634), volum întocmit de 
Damaschin Mioc, Sașa Caracaș, Constantin Bălan, 1974; 
Ib idem, vol. XXV (1635-1636), volum întocmit de 
Damaschin Mioc, Maria Bălan, Ruxandra Cămărășescu, 
Coralia Fotino, 1985; Ibidem, vol. XXX (1645), volum 
întocmit de Violeta Barbu, Marieta Chiper, Gheorghe 
Lazăr, București, Editura Academiei Române, 1998; , 
DRH, B, vol. XXXI (1646), volum întocmit de Violeta 
Barbu, Constantina Ghiţulescu, Andreea lancu, Gheorghe 
Lazăr, Oana Rizescu, București, Editura Academiei 
Române, 2003; DRH, B, vol. XXXII (1647); DRH, B, vol. 
XXXII (1647), volum întocmit de Violeta Barbu, Gheorghe 
Lazăr și a colaborat Oana Rizescu, București, Editura 
Academiei Române, 2001; DRH, B; vol. XXXIII (1648), , 
volum întocmit de Gheorghe Lazăr, Constanţa Vintilă — 
Ghiţulescu, Andreea lancu, București, Editura Academiei 
Române, 2006; DRH, B, vol. XXXIV (1649), volum 
întocmit de Violeta Barbu, Gheorghe Lazăr, Oana 
Rizescu, București, Editura Academiei Române, 2002; 
DRH, B; vol. XXXV (1650), volum întocmit de Violeta 
Barbu, Constanţa Ghiculescu, Andreea lancu, Gheorghe 


— 24 


Lazăr, Oana Rizescu, București, Editura Academiei 
Române, 2003; DRH, B; vol. XXXVI (1651), volum 
întocmit de Oana Rizescu și Marcel- Dumitru Ciucă, 
București, Editura Academiei Române, 2006; DRH, B; 
vol. XXXVII (1652), volum întocmit de Violeta Barbu, 
Constantin Bălan, Florina Manuela Constantin, București, 
Editura Academiei Române, 2006. 

Documente privind istoria României (D.I.R.), veacul 
XVII B. Țara Românească, vol. | (1601-1610), /bidem, vol. 
II (1611-1615); Ibidem, vol. III (1616-1620); Documente 
privind istoria orașului Bucureşti, redactor responsabil 
Florian Georgescu, Paul Cernovodeanu, loana Cristache 
Panait, București, Editura SPC Muzeul de Istorie al 
orașului București, 1960; Documente referitoare Ia istoria 
județului Teleorman, 1441-1700. Catalog, vol. |, întocmit 
de Maria Georgescu și Gheorghe Popa, București, 1989; 
lorga, Nicolae, Studii și documente cu privire la istoria 
românilor, vol. V, Cărţi domnești, zapise și răvașe, 
București, editura Ministerului de Instrucție, 1903; Ibidem 
„vol. VI, Cărţi domnești, zapise și răvaşe, 1904; Potra, 
George, Tezaurul documentar al judeţului Dâmboviţa 
(1418-1800), Muzeul Judeţean Dâmboviţa, 1972; Rafailă, 
Grina- Mihaela, Actele domniei lui Șerban Cantacuzino 
aflate în patrimoniul Muzeului Municipiului București, 
București, editura Muzeului Municipiului București, 2014; 
Eadem, Catalogul documentelor lui Gheorghe Duca 
aflate în colecțiile muzeului Municipiului București în 
„București- Materiale de Istorie și Muzeografie”, XXV, 
București, editura Muzeului Municipiului București, 2011, 
pp. 163-177; Eadem, Actele domniei lui Gheorghe Ghica 
aflate în colecţia de “Documente” a muzeului Municipiului 
București în  „București- Materiale de Istorie și 
Muzeografie”, XXIII, București, Editura Muzeului 
Municipiului București, 2009, pp. 161-168; Eadem, 
Catalogul documentelor lui Constantin Șerban aflate în 
colecțiile Muzeului Municipiului București în „București- 
Materiale de Istorie și Muzeografie”, XXII, București, 
Editura Muzeului Municipiului București, 2008, pp. 161- 
176; Soare, lon, Documente slavo-române păstrate în 
arhivele din Oltenia, Râmnicu- Vâlcea, Editura Conphys, 
2005. 


Prin urmare, avem 1509 scriitori, dintre care 
profesioniști 39.88% (logofeţi, grămătici, dieci, 
spudei, dascăli), reprezentanţii Bisericii 29.46% 
(preoți, diaconi, ierodiaconi), dregători cu atribuţii de 
ordin public și militar cu 3.3% (ban, iuzbașa, vătaf, 
sudeț, pârcălab,vornic, armaș, vistier, vătaf), 
dregători care îndeplineau diverse atribuţii 11.2% 
(postelnic, paharnic, clucer, portar, comis, ceauș, 
pitar, spătar, stolnic, șetrar, slugger, cofetar), copil 
de casă 0.27%, zugrav 0.20%, negustor 0.07%, 
ierei 0.20%. Scriitorii de documente particulare fără 
statut social au reprezentat un procent de 18.78% 
din totalul scriitorilor identificaţi în secolul al XVII-lea. 

Pe măsură ce învățământul s-a dezvoltat a 
crescut și numărul acelora care știau să citească și 
să scrie. Din numărul total al știutorilor de carte 


Restituiri Pitești nr. 4/2019 


atestaţi în Țara Românească în secolul al XVII-lea, 
cei mai mulți erau laici, fapt ce relevă tendinţa de 
laicizare a culturii scrise. 

Mărturiile de limbă română cu alfabet chirilic 
devin mult mai numeroase şi mai concludente 
începând cu secolul al XVil-lea. Această 
generalizare a scrisului în limba română, cu grafie 
chirilică, se explică prin raportarea la contextul 
istoric, intern şi extern, la dezvoltarea vieţii 
economice şi sociale a oraşelor, la intensificarea 
relaţiilor interumane sub toate aspectele, în paralel 
cu circulaţia de valori şi de idei, la necesitatea tot 
mai mare a comunicării scrise şi directe a instituţiilor 
oficiale, a Domniei cu oraşele, cu satele, cu 
mânăstirile, şi, implicit, la necesitatea sporirii 
numărului de slujbași şi ştiutori de carte8. 


Note: 


lon Gheţie, Al. Mareș, Originile scrisului în limba română, 
București, Editura Științifică și Enciclopedică, București, 
1985, p. 449-450. 

2Andreea Apostol, Tiberiu- Vili Chirănescu, Artă, cultură și 
societate în epoca brâncovenească în Ipostaze al barocului 

european, coordonatori: Claudiu Neagoe, Cornel Poprscu, 
București, Editura Ars Docendi, 2010, p. 120. 

SRăzvan Theodorescu, Civilizaţia românilor între 
medieval și modern. Orizontul imaginii (1550-1800), vol. II, 
București, Editura Meridiane, 1987, p.13. 

Grina-Mihaela Rafailă, Actele domniei lui Şerban 
Cantacuzino aflate în patrimoniul Muzeului Municipiului 
Bucureşti, Bucureşti, Editura Muzeului Municipal Bucureşti, 
2014. 

SGheorghe Pîrnuţă, lon T Radu, lon Lupu, Învățământul în 
Muscel în secolele XVII-XIX, editura Didactică și 
Pedagogică, București, 1968, p. 10. 

SGrina Mihaela Rafailă, op.cit, p. 163, doc. 140. 

TGheorghe Pârnuţă, Ștefan Trâmbaciu, Mărturii. și 
documente școlare muscelene ( 1215-1918), București, 
Editura Semne, 1997, p.12. 

8Cătălin Boboc, „Ştiutori de carte şi slujitori ai scrisului în 
Ţara Românească (secolele XIV-XVI)”, în Argesis. Studii şi 
comunicări - Seria Istorie, tom. XV, Piteşti, 2006, p. 270. A se 
vedea mai ales: Constantin Bălan, „Consideraţii privind 
activitatea «slujitorilor condeiului” şi semnificaţia prezenţei 
lor în arealul Ţării Româneşti în Evul de mijloc şi la începutul 
Epocii Moderne”, în Revista Arhivelor, 1991, nr. 3, pp. 311- 
331. 





Pitești. Vedere din centrul orașului. 

Memorii 


MOTORSPORTUL ARGEŞEAN 
SE CONJUGĂ LA... TRECUT (XXII) 


Să continuăm fascinanta poveste a gloriosului 
automobilism argeșean, făcând o incursiune 
punctuală, în anii terminați în 9. Atunci s-au 
petrecut multe evenimente dramatice. De nedorit. 
Aşadar: 


1969 


A fost anul de început al mişcării auto în Argeș, 
care unde se putea produce dacă nu în cadrul foarte 
tinerei Uzine de Autoturisme Pitești. Denumirea sa 
oficială la acele vremuri, an în care debuta și 
singurul campionat naţional de raliuri, existent și 
astăzi. 

Despre cum a început sezonul am mai scris în 
aceste pagini. Cu mari speranţe la titlul absolut, 
datorită echipajului vedetă al celor de la Colibași, 
llioaea-Man. Mari speranţe „omorâte” chiar de cei în 
cauză. Să ne amintim în fugă de acel sfârșit nedorit, 
pentru a face legătura cu ultimul eveniment al 
anului, cu adevărat tragic, avându-i în prim-plan tot 
pe cei doi colegi de mașină. 

„Raliului României”, o competiţie-maraton de 
circa 1700 km, îi fusese stabilit statul major în 
capitala Argeşului, ca un omagiu adus celor care de 
mai puţin de un an demaraseră producţia de 
autoturisme de oraş în ţara noastră. lar uzina s-a 
implicat şi ea în organizarea cursei. Care juca şi 
rolul de finală a campionatului. 

Cursa în sine, în care toată suflarea argeşeană 
implicată direct sau nu îşi pusese speranţa în 
victoria noilor idoli, nu s-a finalizat aşa cum s-a dorit 
şi imaginat. Mircea llioaea a făcut o eroare de 
apreciere pe proba de la Oituz şi s-a oprit cu doar 
câteva sute de metri înainte de finiş, victimă a unei 
pene vulgare. Cursă compromisă, campionat sfârşit 
pentru el. 

Raliul s-a încheiat în ziua următoare cu 
organizarea unei întreceri de viteză în plin oraş, în 
care onoarea uzinei va fi salvată de celelalte două 
echipaje. Al virtuozului într-ale pilotajului, lon Răută, 
şi cel al acrobaticilor fraţi Morassi. 

Când zgomotul motoarelor a încetat şi vraja 
trăirilor halucinante s-a sfârşit, realitatea s-a ivit în 
toată cruda sa brutalitate. Campionatul fusese jucat 
fără succes pentru sportivii şi formaţia fanion a 
Argeşului. Întâlnirea cu titlul se amâna pentru altă 
dată. Până atunci, va fi doar un vis inaccesibil. 

ing. Nicolae COSMESCU 


Alergătorilor şi pasionaţilor locului le mai rămânea 
însă o speranţă, mai mult simbolică, pentru ultima 
întrecere a celuilalt campionat, cel de viteză în 
coastă, găzduit în toamnă pe superbul traseu al 
Mateiaşului. 

Când pendula a bătut ora întrecerii, echipa 
„U.A.P, în componență completă, și-a început 
antrenamentele. Atunci, însă, se va produce şi 
tragedia. 

S-a întâmplat în preziua cursei de viteză în 
coastă, ce se organiza pe încântătorul traseu 
muscelean, echivalent la noi cu ceea ce este Spa- 
Francorchamps în Formula 1. 

Pe atunci, fiindcă toate acestea s-au întâmplat 
demult, nu se închidea circulaţia decât în timpul 
cursei propriu-zise. Altfel, fiecare se descurca cum 
putea. 

Cum maşinile Dacia 1100 nu aveau turometru, 
llioaea îşi procurase unul „portabil”. Împrumutat de 
la un essayeurde la pistă. Cu ajutorul căruia aceştia 
reglau ralantiul. El nu asta intenţiona. Voia să 
exploateze motorul la parametrii săi maximi, dar 
fără a trece dincolo. Inconvenientul era că aparatul 
nu avea firele de conectare suficient de lungi, încât, 
pentru a-i fi citite indicaţiile, trebuia să stai aplecat 
peste spătarul scaunului-faţă. Şi cine din maşină 
putea adopta o asemenea poziţie? Desigur, nu 
pilotul. A făcut-o navigatorul. Pe un asemenea 
traseu, la care pericolul putea apărea oricând şi de 
oriunde, la o urcare mai virilă, llioaea, un pilot de 
excepţie, care părea călăuzit de un destin măreț, un 
atacant prin excelenţă, de o adresă demoniacă, ce 
friza întotdeauna frontierele nebuloase ale limitei, 
intră „în scurt” în depăşirea unui camion. Deşi 
următorul viraj era destul de aproape, nu s-ar fi 
întâmplat nimic dacă din faţă nu apărea un Fiat 
1800. La vederea acestuia, pentru a evita o 
coliziune frontală, pilotul apasă acceleraţia până la 
blană. Manevra îi reuşeşte, dar un uşor acroşaj la o 
asemenea viteză duce la pierderea controlului 
Daciei 1100. Care rulează haotic până într-un 
parapet în care îşi încheie evoluţia. Unde moartea 
programase cu mult înainte întâlnirea cu navigatorul 
acestuia, nefericitul Gelu Man. 

Mulţi ani, în folclorul automobiliştilor, virajul cu 
pricina era cunoscut drept „virajul lui llioaea”. 

Tragedia îngrozeşte pe toată lumea. Spiritele se 
agită. Clevetitorilor şi cârcotaşilor care nu vedau cu 

ochi buni „plimbările pe banii şi cu maşinile uzinei”, 
le venise apă la moară. De moment, conducera 
uzinei suspendă competiţiile  automobilistice. 
Pericolul de a se renunţa total la ele planează 
ameninţător un timp considerabil. 

Aşa se încheia un sezon nebun, plin de trăiri 
formidabile, multe dintre ele împinse dincolo de 
imaginaţie, ce au făcut ca trupa argeşeană să 
descindă încă din primul său an de existenţă în 
legenda naţională a acestui formidabil sport. 

Pentru Mircea însă, ceea ce a urmat nu e de dorit 
nimănui. Au fost ani de tensiuni şi stres. De procese 
interminabile, cărora li s-au adăugat altele, 
conjugale. A trecut prin pronunţate crize morale şi 
psihologice. Au fost ani sabatici pentru sportivul 
spectaculos, impulsiv, dar extrem de eficient, care a 
declanşat scânteia cu efect de „big-bang” pentru 
automobilismul argeşean. O adevărată stea a 
pilotajului, care şi atunci când nu era într-o zi de 
excepţie, era mult mai bun decât cei mai mulţi. 

Întâiul maestru al automobiliştilor de pe aceste 
meleaguri avea să fie ţinut ani buni departe de 
sportul care-l acaparase. În care ştia că poate fi cel 
mai bun, dar n-a putut să dovedească, fiindcă 
soarta-i întorsese spatele. 

A revenit cu greu în activitatea sportivă. 


1979 


A fost un an de cotitură în istoria echipei de care 
am vorbit până acum. Se formase un nucleu de 
ingineri și alergători de mare clasă care dădeau 
mari speranțe pentru viitor: Andrei Bellu, Nicu 
Grigoraș, Ovidiu Scobai și Constantin Zărnescu. 
Campinoni cu toții. Primii doi la viteză, ceilalţi la 
raliuri. Așa încât, după victoria din Turul Europei de 
la finalul anului precent, aceștia au primit pentru 
prima dată o baracă, în mijlocul pistei de încercări, 
în care să se poată regăsi toți și toate. Oameni şi 
mașini. Întreaga echipă. Un mare câștig, care le-a 
creat componenților acesteia, sportivi și mecanici, o 
oarecare independenţă, neavută până atunci. Toţi 
figurând cu acte, dar mai ales fizic, acolo. 
Conducătror al grupării a fost desemnat Scobai. 
Ceilalţi trei acompaniindu-l în toate iniţiativele. Cu 
această realizare se finaliza prima organizare 
adevărată a echipei. 

Dar iată că, surpriză, la finalul anului, la puţin timp 
după ce „pusese mâna pe putere“, în calitate de 
coordonator al competiţilor, Scobai, singur şi nesilit 
de nimeni, anunţă că se retrage din postura de 
navigator, dedicându-se exclusiv manageriatului 
activităţii. Stupoare generală! Nu prea se întâmplă 
pe meleagurile mioritice să se oprească cineva 
atunci când e în plină glorie. lar el era pe val mare: 

dublu campion absolut, dublu campion balcanic! Şi 
alte reuşite. Explicaţia, seacă și banală, a furnizat-o 
tot autorul anunţului: „starea sănătăţii“. 

Din cauza şocurilor cauzate de probele pe 
„macadam“, avea mari probleme la coloană. Se 
vede treaba că starea sănătăţii sale era destul de 
precară, dacă a putut renunţa la colaborarea atât de 
glorioasă cu llie Olteanu. Nu i-a fost uşor să o facă, 
să-l anunţe pe lie. A trebuit să-l convingă pe 
Vezeanu să ,intermedieze“, să i-o spună, deşi 
Olteanu nu-l prea agrea pe bucureştean. lar el, 
Scobai, i-a promis lui Ştefan lancovici, rămas subit 
fără copilot, că va merge cu el în cursele de „afară“. 
Deh, cine se lipsea la vremea aceea de plecările în 
străinătate? Şi au făcut, în ciuda durerilor pe care le 
acuza, câteva curse împreună. 

Să ne întoarcem puţin în timp și să vedem de ce 
a trebuit Scobai „să-l consoleze” pe lancovici. 

În anii 1976 și 1977, acesta, împreună cu 
Vezeanu (un excelent om de relaţii) au devenit 
campioni absoluţi. Un atu major era și mașina de 
care dispuneau, una de grupa cinci (a celor mai 
puternice automobile). În tot acel timp, Scobai 
începuse o bună colaborare cu talentatul pilot lie 
Olteanu. Numai că ei concurau pe o mașină din cea 
mai slabă grupa, grupa unu. Așa încât, talentul lui 
Olteanu nu avea cum să iasă în evidenţă. Și atunci, 
la finalul lui 1977, se produce prima mișcare șoc. 
Campionii en-titre vor alerga în sezonul următor în 
grupa... unu, iar Olteanu și Scobai la grupa cinci!! 
Așa se pune capăt succeselor în raliuri a unui cuplu, 
altfel imbatabil. S-ar zice că e o lovitură de maestru, 
doar că eu o suspectez de o totală, dar mai ales 
ciudată, lipsă de fair play. Altfel, a fost un an 
excelent pentru grupare, căreia mai că nu i-a scăpat 
niciun titlu. 


1989 


Trebuie spus de la bun început că sezonul de 
care vom vorbi a fost cel mai dezastruos din istoria 
echipei. Un an ce trebuie uitat. 

Pentru Ștefan lancovici, 1989 se va dovedi la fel 
de frustrant ca cei precedenţi. E perturbat de 
probleme tehnice care devin tot mai numeroase, 
împiedicându-l să mai cocheteze cu victoria. 

Punctul cel mai de jos al carierei sale, punctul de 
non-retur, s-a înregistrat la Reşiţa, în acel 1989. 
Când produce o surpriză incredibilă. Inimaginabilă 
pentru tot trecutul său. Nu! Nu a câştigat. A fost 
descalificat, pentru neconformităţi în cutia de 
viteze!? 

Avea să încheie cele două campionate în care 
era angrenat pe locuri modeste pentru el. Ce ar fi 
urmat după, dacă s-ar fi retras sau ar fi continuat să 

spere, vor rămâne enigme eterne. Fiindcă ne-a 
părăsit. Dramatic, subit, dar mai ales ciudat. 

Dramatic, fiindcă aceasta este caracteristica 
oricărei dispariţii de pe scena vieţii. 

Subit, pentru că deşi avea 56 de ani, Ştefan 
lancovici era încă în putere. Nu se manifestase 
niciun semn care să-i anunţe sfârşitul. Care nici 
măcar nu s-a produs pe vreun traseu de competiţii, 
unde se zice că orice pilot care se respectă, doar 
acolo poate muri cu demnitate. Viaţa sportivă 
cumpătată, pe care o dusese până atunci, nu-l 
predispunea la aşa ceva. lancovici a fost victima 
unui stupid accident de circulaţie. Dar mai ales al 
conjuncturii imediat următoare acestuia. 

Ciudat fiindcă s-a produs în primele zile ale 
mişcării din decembrie '89. lancovici s-a urcat 
împreună cu soția în autoturismul personal şi au 
plecat spre Banatul său natal, pentru a petrece 
acolo sărbătorile de iarnă. O iniţiativă cât se poate 
de „domestică”. Un traseu cât se poate de banal. 
Însă, nu a apucat nici măcar să iasă din Capitală. 
Între fostul INMT şi vechea „benzinărie”, un 
autocamion ce venea din sens opus a derapat 
instantaneu, a trecut peste zona verde ce despărţea 
cele două sensuri de mers, şi a izbit violent maşina 
condusă corect şi liniştit de marele campion. Impact 
produs cu o precizie de rachetă teleghidată, exact în 
dreptul acestuia. Omul care avea zeci de mii de km 
în braţe, cu reflexe net superioare covârşitoarei 
mulţimi a şoferilor, n-a avut timp de nicio reacţie. Nu 
i s-a lăsat nicio şansă. 

După ce maşinile scăpate de sub control şi-au 
încheiat mişcarea haotică, lancovici a fost scos din 
autoturism şi aşezat pe marginea drumului. După 
care, „un om de bine”, aflat întâmplător în zonă, se 
apleacă asupra acestuia şi îl declară mort. Deşi nu 
era!? La rândul ei, ambulanţa vine să acorde „ajutor” 
la o jumătate de oră după ce fusese chemată!? 
lancovici e dus la spital, unde mai trăieşte 
inconştient câteva ore, înainte de a deveni istorie. 
De aici şi ciudăţenia morţii sale. 

Unii apropiaţi au fost chiar mai tranşanţi, 
calificând accidentul într-un singur termen. Extrem 
de dur, încât îl puteţi intui şi singuri, după cele citite. 
Dar care reflectă realitatea. 

O dispariţie ce a cutremurat puternic lumea 
competiţiilor auto româneşti. 

1989 a fost un an plin de necazuri și pentru un alt 
pilot de viteză al echipei, marele campion Victor 
Nicoară. 

După atâtea şi atâtea succese zdrobitoare, 
Nicoară nu este nici el ocolit de deconcentrarea atât 
de specifică marii performanţe.  Scobai, 
conducătorul echipei de la Colibaşi, consideră că 

sezonul dezastruos din 1989 s-a datorat unui „aer 
de paternalism“, cu care oşanul începuse să-şi 
trateze adversarii. lar de aici, şi o mai mică atenţie 
pregătirii materialului de concurs. 

În analiza acestei aprecieri deloc măgulitoare, dar 
care venită din partea unui asemenea personaj nu 
poate fi ignorată, trebuie avut în vedere că 
raporturile dintre cei doi nu au fost niciodată prea 
fericite. 

Sezonul de viteză din acel an se angajase destul 
de defectuos pentru eroul nostru. E învins în chiar 
etapa inaugurală, de către prietenul său, Gh. 
Preoteasa. Se întâmpla la Piteşti, la ei acasă. 
Contrar celor cu care ne obişnuise, Nicoară pare 
incapabil de replici ferme şi la coastă, unde în afară 
de Preoteasa mai e învins atât de Ovidiu Mazilu, cât 
şi de Silviu Dinu. Ambii de la Alfa ICSITA. Tot 
Colibaşi. La aceeaşi adresă poştală. 

Aşa se ajunge la punctul culminant al 
evenimentelor nefaste pentru Victor, cursa 
organizată de reşiţeni. Pe coasta de la Valea 
Domanului îşi aduce aminte de zilele sale de glorie 
şi reuşeşte, în sfârşit, să se impună. Fervoarea 
succesului nu va ţine mult, pentru că vecinii de la 
Alfa  ICSITA depun o contestaţie privind 
neconformitatea unor piese... precis indicate: 
volanta şi carburatorul!? Altfel imposibil de detectat, 
dar contestatarii erau în cunoştinţă de cauză. 

















llioaea (în dr.) și Man. 
Un cuplu care nu a existat decât o vară. 

Maşina îi este desfăcută, analizată, confirmându-se 
reclamaţia. Nicoară este descalificat. lar odată cu el, 
echipa IAP. 

Reşiţenii, deşi adversari ai săi, sunt şi ei vexaţi de 
cele întâmplate, dar plini de fair play îi sar imediat în 
ajutor. Îi aduc piese de serie, cumpărate direct din 
magazin! Pe care le prezintă oficialilor înainte de 
a-l ajuta pe piteştean să le monteze în vederea 
circuitului de a doua zi. Mai mult, din consideraţie 
pentru Victor, şi deranjaţi de o reclamaţie venită 
chiar „din propria curte“, îi propun să rămână la ei!! 
Să alerge pentru clubul lor. Drept consecinţă a ceea 
ce Nicoară numeşte „legătura specială pe care o 
aveam cu ei, bazată pe seriozitate”!! Superb, dar 
mult prea rar pe aceste fermecătoare meleaguri. 
Refuză, desigur, oferta. În schimb, parcurge o 
noapte albă, frământat de gândul revanşei. 
Sportivă, bineînţeles! Îşi propune un pariu 
halucinant: să le ia un tur la toţi. Dar cu condiţia să 
plouă. O cursă încheiată cu un astfel de 
deznodământ ar fi dovedit că „sunt zero toţi. 

În ziua cursei nu a plouat. Cu un carburator strict 
de serie şi cu un ambreiaj asemenea, ia un start 
prudent, să nu distrugă discul. După care, cu un 
efort superb, apreciat şi ovaţionat, Nicoară 

declanşează un atac devastator ce face vid în urma 
sa. Ceilalţi nici măcar nu-i mai simt mirosul 
eşapamentului. O cursă absolut grandioasă, o 
adevărată nebunie! Pe care Victor o încheie cu 2-3 
metri înaintea liniei de sosire! În acea clipă, când 
înţelege dimensiunile uriaşe ale revanşei, când 
realizează ecartul fabulos pus între el şi contestatarii 
săi, cu siguranţă că toate tensiunile acumulate în el 
se risipesc precum fumul. Aşa i-a venit ideea să 
oprească maşina. lar spectatorilor din zonă le este 
dat să trăiască o secvenţă unică, ce friza ficţiunea 
cea mai pură. Nicoară se dă jos, se duce la omul cu 
drapelul, îl îmbrăţişează şi se pupă cu el!!! Ca o 
dovadă a sufletului său mare, ce i-a iertat pe oficiali. 
Pentru a evidenția mai pregnant că şi aşa, tot nu 
poate fi depăşit de „corul denigratorilor“. Secundele 
trec, dar „băieţii întârzie să apară“. Pe timpul când 
era coborât din maşină, motorul acesteia are 
proasta inspiraţie să se oprească. Nicio problemă. 
Precum Jack Brabham, la Sebring în 1959, Victor, în 
entuziasmul general, îşi impinge maşina până ce 
trece linia de sosire. Chiar şi aşa, e tot primul care o 
face! 

Spectacolul nu place însă oficialilor. Care-i înţeleg 
mesajul, dar îi găsesc şi o interpretare pugnitivă: 

„sfidarea partenerilor de competiţie"!? Ceea ce 
echivalează cu o nouă descalificare. A lui, şi evident, 


a echipei IAP. 
După care, Nicoară nu mai acordă niciun interes 
competiţiilor din acel nefast an. Urmare a 


evenimentelor de la Reşiţa, el nu va figura în niciun 
clasament. Nici la „coastă“, nici la circuit. La rândul 
său, echipa uzinei este şi ea exclusă din cele două 
ierarhii. 

Să aduci un asemenea „afront“ echipei IAP, care 
ani buni reprezentase automobilismul românesc în 
întrecerile internaţionale, echivala cu o veritabilă 
blasfemie. 

Lumea parcă înnebunise de tot! 

Cireașa de pe tort, dacă o putem numi așa, a 
constituit-o fuga din ţară a lui Nicu Grigoraș, mare 
campion și preparator al motoarelor celor din 
echipă. 

În 1989, la jumătatea campionatului, acesta iese 
din joc. Ultima data este văzut luând startul şi 
învingând, desigur, la Stâna de Vale şi Oradea. 
După care, clasamentele federaţiei notează în 
dreptul numelui său „absent“. De clasat, nici nu 
poate fi vorba! Este catalogat drept „exclus“, deşi cu 
punctele adunate până atunci ar fi obţinut încă un 
titlu la circuit. Autorităţile vremii aşa-i pedepseau pe 
cei care rămâneau în afara graniţelor. 


Ce-l putea determina pe Grigoraş, sportiv cu 
rezultate strălucitoare, fără nicio grijă, care-şi putea 
satisface orice nevoie materială, chiar şi la vrema 
aceea de maximă frustrare pentru mai toţi românii, 
să plece? Pentru a ajunge la o concluzie rezonabilă, 
suntem nevoiţi să ne începem demersul cu ceva 
timp înaintea producerii faptului. 

Trebuie spus că la compartimentul de competiţii 
al uzinei se realiza, în afara componentelor de care 
am mai vorbit, şi prepararea de maşini pentru 
Ministerul de Interne. Lucrări avantajoase atât 
material, pentru echipă, cât şi personal, prin 
dobândirea unor preţioase relaţii la care puteau 
apela. Şi după cum am văzut, Grigoraș era în 
grațiile lor. Îşi făcea concedii „afară“, sau „ieşea” fără 
probleme. Numai că, prin vara lui '89, întâmplător 
sau nu, Nicu are ocazia să facă o constatare jenantă 
pentru el: prieteni de-ai lui, mai mari ai zilei, încep 
să-l trateze altfel. Ca pe un oarecare, nu cu 
condescendenţa şi atenţia de pâna atunci!? lar el, 
un interiorizat şi un supersensibil, suferă. Începe să- 
şi pună întrebări asupra viitorului său. Și caută 
continuarea pe alte meleaguri. Din nefericire, fără 
cea mai mică realizare. 

Victor Nicoară, și celebra sa oprire dinaintea liniei de sosire. 

1999 

lată-ne ajunşi la capătul epopeii celei mai 
faimoase echipe de curse auto a României, din 
toate timpurile. Cea a uzinei Dacia, fără nicio 
îndoială! O echipă care decenii de-a rândul a fost 
stindardul automobilismului de pe aceste superbe 
meleaguri. Privită cu invidie sau adoraţie, „uzina“ 
făcea legea, furniza campionii absoluţi. Nu-i scăpa 
mai nimic din ce se putea câştiga. 

Dar a avut parte şi de perioade mai dificile, de 
care tocmai am aflat. Sau mai recentele acţiuni, de 
la jumătatea anilor '90, când ceilalţi, adversarii, au 
vrut să o marginalizeze, dacă nu chiar să o scoată 
în afara legii. Datorită super-maşinilor pe care le 
realizaseră. Aşa încât, Necula şi oamenii aflaţi sub 
bagheta sa n-au mai avut acces la cele mai 
importante titluri naţionale. 

Maşinile de grupa H, realizate prin apelul masiv la 
tehnologiile „de afară“, erau printre vedetele 
curselor. Însă, spre ghinionul lor, evoluau într-o 
categorie proscrisă. 

Singura „mărire“ la care putea spera rămăsese 
victoria pe echipe. Ea era o provocare extremă, 
pentru că în mai bine de un deceniu nu o reuşise 
decât o singură dată. O „sensibilitate“ ciudată, chiar 
impardonabilă, de care echipa n-a reuşit să se 
vindece. 

Așa se ajunge în pragul unei noi ere, a intrării în 
grupul Renault. Perspectiva părea deosebit de 
atrăgătoare,  cunoscându-se apetitul marelui 
constructor din Hexagon pentru sportul auto, dar şi 
excepţionalul know-how de care dispunea, sau 





Super-Novele au = 4 Lu 
„explodat”, iar 
cea mai glorioasă 
echipă argeșeană 

savoire faire pe limba urmaşilor lui Voltaire. Cu toate 
acestea, Necula adoptă o poziţie de expectativă. 
„Nu avem o strategie valabilă pe tot anul, datorită 
mariajului cu Renault“. Necula, dixit. Şi, aşteptându-l 
pe Renault, s-a preocupat de pregătirea unei Nove 
de 1,6 litri, în vederea omologării. De data asta, nu 
mai putea fi vorba de componente sau bazamente 
de VW, de care erau tixite „Super Novele“. S-a avut 
în vedere repere de la Renault Maxi Clio, bien sur! 
Le mai trebuia doar un motor „pe care îl speram 
când ar fi venit francezii“. 

Aceştia au venit, au văzut despre ce e vorba, şi 
probabil nu le-a plăcut că nu avea sigla lor. Dar 
desigur, altul a fost motivul pentru care n-au mai dat 
„verde“ continuării. Aveau o strategie de dezvoltare 
a firmei şi ea era mult mai importantă decât reclama 
făcută de curse, sau evidenţierea mai rapidă a 
hibelor tehnice din concepţie, sau viciilor de 
fabricaţie, prin intermediul întrecerilor. 

Nu s-a procedat cu brutalitate în stoparea 
activităţii. S-a avut în vedere chiar şi o externalizare 
a ei, dar până la urmă... nu s-au mai auzit 
zgomotele virile ce creşteau adrenalina doar când 
se apăsa scurt, dar până la blană, pedala de 
acceleraţie. Ce slobozea vreo 280 de cai putere. În 
varianta cu restrictor! 

Și liniştea s-a aşternut definitiv peste 
compartimentul de competiţii de la Colibaşi. 
Culmea, tocmai când se împliniseră trei decenii de 
prezenţă continuă pe traseele de concurs româneşti 
şi ale unei părţi a lumii. 

Atunci, în toamna lui 1999, s-a sfârşit istoria 
acesteia. Dar a făcut loc legendei. 

